o TEFAM WHILOIE 


Lp 
IV 


— 


Švedijos rašytojas Stefanas Whilde gimė 1966 m. Malmė- 
je, ten gyvena iki šiol. 1999 m. debiutavo kontraversišku 
nedidelės apimties romanu „Berniukų dievas („P ojk- 
guden“). 2000-2003 m. išleido dar tris andergraundinius 
egzistencinės tematikos romanus. Už „Aistros ir netvar- 
kos vadovą“ („Guide til! lidelse 8 laglėshet“, 2003) buvo 
apdovanotas laikraščio „Skšnska Dagbladets“ įsteigta „Pi- 
ratų premija. 


Esminis lūžis jo kūryboje įvyko 2005-aisiais, pasirodžius 
romanui „Zaratustra kalba makaronams“ („Zarathustra 
talar till makaronerna“), kuris tapo kultiniu tarp alter- 
natyvaus subkultūrinio jaunimo. Atrodo, tada S.Whilde 
atrado savo temą ir ėmė koncentruotis į individualistinę 
totalitarinės visuomenės kritiką. 2006 m. užbaigęs dra- 
maturgo Augusto Strindbergo monografiją, jis kiekvienais 
metais išleidžia naują romaną arba pjesių rinkinį. Dirba 
žurnalistu ir laisvai samdomu literatūros kritiku. 


„Pagrindinis rašytojo uždavinys yra prisiliesti prie skaityto 
jo. Noriu, kad skaitytojai būtų sužavėti mano prisilietimų 
ir patirtų bent menką dvasinį orgazmą.“ Stefan Whilde 

Magija yra išmintis išrinktiesiems taip, kaip protas — 
iliuzija masėms. 
Paracelsas 


Mano meilė gėlėms paprastai yra moteriška, bet, ma- 
nau, ateis diena, kai, pažvelgęs į veidrodį, pamatysiu, kad 
mano veidas panašus į nuodingą augalą. 

Vei Hui 


Prologas 


Žvėryje prabunda dievas 


gis, - kurio protėvis ir bendravardis saulę ir ak- 

menis regėjo 1200 metų prieš Kristų Balcho 
mieste Airyanos Vaejacho provincijoje, kažkur Rytų Per- 
sijoje, —- būdamas trisdešimties paliko gimtąjį kaimą, kad 
kalnuose sutaurėtų. It mėlynoji kurpelė, kuri, nors mirtinai 
nuodinga, sumaišyta su vandeniu tampa vaistu, jis no- 
rėjo atsigręžti į save ir atrasti visumą. Jis troško išvengti 
klinikinės Žmogiškumo mirties, pagrabinės kasdienybės 
ir sušvinkusių svajų. Kuprinėje jis nešėsi kepalą duonos, 
žuvį ir butelį vyno. 

— Duona, žuvimi ir vynu būsiu gyvas dešimtį metų, — 
pasakęs kaimynui Aspai Sichajui, leidosi į kelią. Tačiau at- 
sargų užteko vos trims dienoms. Nepaisydamas protėvių 
valios, Zaratustra VII per tuos metus ant kalno virto Žvėri- 
mi. Plaukai ant veido, krūtinės ir tarpkojyje žėlė it patrakę; 
kartkarčiais jis nusirykščiuodavo, kad neįsidėjo kvepalų 
ir dantų pastos. Jo drabužiai sudrisko ir nubyrėjo nuo kū- 
no. Pieną, užuot gėrus iš butelio, jam teko milžtis tiesiai iš 


S EPTINTASIS ZARATUSTRŲ giminės antžmo- 

vietoj nenustygstančios karvės spenių. Mėsą, kritusią nuo 
jo svirios ieties, turėjo keptis ne mikrobangų krosnelėje, 
o ant kibirkščiuojančios ugnies, ir jos skonis priminė pri- 
plėkusią anglį. Tačiau skonio svogūnėliai greitai atsistatė 
ir netrukus Zaratustra pradėjo ištvirkėliškai mėgautis Žu- 
dymu ir valgymu rankomis. Sužvėrėjimas ir paprastutis 
gyvenimas suteikė jam įžvalgų. Jame prabudo dievas, ir 
tuo pat metu Zaratustra tapo žvėries broliu dvyniu. Jį pa- 
gimdė tiesa apie prieštaravimus, gyvenimo gijas. Dešim- 
taisiais metais septintasis Zaratustrų giminės antŽmogis 
nusileido nuo kalno išlaisvinti vergų. 


Laikas nesvarbus, tačiau vėlyvą 2004 metų vasarą, 
kažkada, siautėjant antrajai audrai su žaibais Ir perkūnija, 
vietos bare, kur valstiečiai, kunigai, kekšės ir inžinieriai 
penktadieniais prisisiurbdavo po ilgo savaitės šliaužiojimo 
kasdienybės kape, pasirodė nepažįstamasis. Nepažįsta- 
masis, keliavęs inkognito, tačiau atsiliepdavęs, pašauk- 
tas Zaratustra, įtaisė bare savo juodomis drapanomis 
aptemptą kūną ir gavo viskio su ledu. 

— Išgerkim už pareigą, — išgirdo jis įkaušusį jaunuolį 
marmant į alaus bokalą. 

- Išgerkim už pareigą! — iškilmingai pritarė ūkininkas 
it nė nebūtų pajutęs sarkastiško jaunuolio vibrato. 

Mergina gelsvais sruogelėmis dažytais plaukais pa- 
baksnojo nepažįstamajam į petį tabaku dvokiančiu pirštu. 
Nepažįstamasis draugingai į ją žvelgė, kol ta veblendama 
domavosi, ar jis, po paraliais, negalėtų pastatyti jai taurės 
raudonojo. 

— Taurę raudonojo damai, - tarė nepažįstamasis, kai 
barmenas susimylėjo atsiplėšti nuo vėl ir vėl atitarimo rei- 
kalaujančių nuolatinių klientų. 

— Jai pakaks, - tėškė barmenas ir puolė šluostyti barą. 

— Kam geriau žinoti, jei ne pačiai damai? - paklausė 
nepažįstamasis. 

— Ponas veikiausiai neaklas, ji girta kaip subinė! Jei iš- 
gers dar bent lašelį, jos žarnokai atsidurs ant mano įrangos! 

— Čia tavo baras, — ramiai atsakė nepažįstamasis ir 
truktelėjo viskio. 

Vėliau kelias valandas blandžioje kiaulidėje jis leidosi 
žmonių iškemšamas visokiausiomis tiradomis apie padė- 
tį pasaulyje. Pastatęs ausis gaudė kiekvieną menkiausią 
atodūsį ir apie vidurnaktį, eidamas iš „Samo baro ir ben- 
zino“ pailsinti nugaros į vienintelį miesteliūkščio motelį, jis 
buvo susidaręs gana aiškų vaizdą. 


Rytą jis praleido nusmurgusioje užkandinėje, kurioje 
iš suveržusios dažytus šviesius plaukus į kietą mazgą ant 
pakaušio sučiauptalūpės moteraitės įgriuvusiomis akimis 
rankų gavo iš abiejų pusių apkeptos kiaušinienės. Mote- 
riškės prikyštė buvo išterliota taukais ir pomidorų padažu, 

o nenatūraliai stamantrios krūtys įžūliai badė lankytojams 
akis kaskart jai pasilenkus išsiimti iš kasos arbatpinigių. 

Vyriškis, laikęs save katalizatoriumi ir nūdien apsitai- 
sęs juodai, veik galėjo girdėti padavėjos mintis, be struk- 
tūros ir savigarbos besigrūdančias pavargusiose smege- 
nyse, pradedančias aidėti, kažin kaip kartotis ir neaiškiu 
būdu stimuliuojančias plėstis ir tarpti auglį jos gimdoje 
(apie kurį ji dar nežinojo). 

Jis susimokėjo, o padavėjai mechaniškai užklausus, 
ar skanu, jam ant liežuvio kirbėjo: „Ne, tai buvo patys kok- 
čiausi pusryčiai, kokius kada esu valgęs.“ 

Tačiau jis susiturėjo. Ši moteris ir į ją panašūs dar tu- 
rės laiko stoti tiesos akivaizdon. 


Aikštėje erzeliavo paskutinysis šio sezono turgus. 
Raudonskruosčiai vyriokai dvidešimtimis pardavinėjo šer- 
nus, paspirgintus buliaus kiaušus maišeliuose, interakty- 
vius plūgus, kompiuterio detales ir išderintus smuikus. Ne 
mo-teris, o tiesiog griaučiai pilstė alų į puslitrinius boka- 
lus, kiti demonstravo implantus ir aliejus, aptarinėjo akci- 
jų kursus ir karštai rekomendavo kvepalus, naikinančius 
įvairiausias bacilas. Buvo moterų, kurios net iš miesto 
atvyko skleisti sufražizmo idėjų; Žurnaluose ir skrajutė- 
se buvo reikalaujama kvotų ir totalitarinės lyčių lygybės. 

Ugnies rijikas darkėsi tarp prekystalio su pomidorais ir 
būrimo palapinės, o afiša, kurią kažkas kreivai prilipdė 
ant vienintelio aikštės elektros skydo, žadėjo lyno akro- 
bato pasirodymą. 

Mat čia susirinko visi miesteliūkščio gyventojai, kai 
kurie išpilti devynių prakaitų, kiti - atsargiai - smaginosi 
žaisdami bingo ir dalyvaudami rankų lenkimo varžybose. 
Vienintelis vietos fabrikantas įsigijo aukcione vazą, o va- 
karykštis barmenas rūkė pypkę kartu su dviem į pensiją 
Išėjusiais jūreiviais. 

— Aš jus pažįstu, —- sušnabždėjo bedantis senis juo- 
darūbiui nepažįstamajam, besišlaistančiam po racionalią 
minią. Senis prislinko nepažįstamajam iš nugaros ir reu- 
mato iškraipytais nagais įsikibo | jo palto skverną. — Jūs 
Zaratustros, didžiojo Zoroastro Iš senovės Irano, palikuo- 
nis. Duokit man pinigų maistui ir aš niekam neprasitarsiu. 

Senis ištiesė savo nagus ir šlykščiai nusiviepė. Tuo- 
met, prikišęs lūpas prie apkramusios senio ausies, Zara- 
tustra prabilo: 

— Reumatas, kuris jus kankina, yra visa tai, ko atsiŽa- 
dėjote, visi jūsų dirbtiniai kompromisai, jūsų mirties bai- 
mė, o tarp jų - gyvenimas ir tyla. Jis yra priverstinis jūsų 
šaltumas savo vaikams, užmirštos svajos, viską apkėtusi 
pareiga, pavertusi jus kitų moralei paklūstančiu vergu. Ar 
tikrai norite mirti kaip primangūrytas šuo? 

Tačiau senis jau buvo atitraukęs ir ranką, ir ausį. Išgąs- 
čio perkreiptu veidu jis klupdamas puolė į saugų minios 

glėbį. Minia jį prarijo, o Zaratustra stabtelėjo prie zuikius 
iš skrybėlės traukiančio fokusininko. 

— Kiek norėtumėt už skrybėlę? — pasiteiravo Zara- 
tustra. 

— Ji neparduodama, - atsakė fokusininkas, šiek tiek 
sutrikdytas klausimo. 

— Sumokėsiu, kiek tik paprašysit. 

Fokusininkas apsilaižė ir skrybėlė pakeitė savininką. 
Su skrybėle ant galvos Zaratustra užlipo į laikinai aikštėje 
suręstą sceną. Tarp lėlių, kaukių ir kitų varganų rekvizitų 
jis atsivėrė pasauliui, ir pasaulis nuščiuvo. 


Zaratustra kalba bestuburiams 
BRIDAU per tylą, kad išgirsčiau užgim- 
stančią jūrą, o dabar nužengiu su ugni- 


M'4 
4 V mi, kurią į jūrą sviedžia saulė. 


Ateinu nešinas ugnimi, nes degu, ir akmeniu, nes ga- 
liu regėti. 

Netrokštu jums bloga. Priimkite mano žodžius tokius, 
kokie jie yra - išteriotų jūsų svajų rikošetai. Tai, ką sakau, 
jums buvo Žinoma dar vaisiaus vandenyse. ČCivilizacijai 
diktuojant pažinimą, išmintis buvo iš jūsų pagrobta. Jūs 
pasirinkote Žinias, kad užmirštumėte. Pažvelkite, viskas 
yra tarpusavyje susiję it gyvatė, įsikandusi sau į uodegą. 

Kuo giliau Žvelgiu į save, tuo suprantamesnė regji- 
si tvarinija. Mano siela yra bedugnė, juoda tyros galios 
skylė. Aš regėjau savo atspindį gožoje užu kalno ir klai- 
džiojau skersai išilgai iš Žemyno į žemyną vien minties 
valia. Kalbėjausi su kalnų ožiais ir dykumų žiurkėmis, i|- 
sėjausi pas šilagėles, pasisotindavau musmirėmis ir pel- 
kiniais gailiais. 

Jojau ant laukinio žvėries nugaros per Montalčiną, 
Fuenchirolą ir vienuolių kaimą — Einzydelną. Išieškojau 

kiekvieną namų ir pakrančių pėdą, tikėdamasis aptikti iš- 
minties akmenį, o radau jį anapus membranos ir spyg- 
liuotos vielos. 

Esu berniukas vaikštikas, pavainikis Dievo namuose, 
aš gimdau gulbes ir regiu jas, virstančias majonezu. 

Mano klajonė nėra auka, ir, nors visa ko pradžia gal- 
būt buvo ten, kančioje, aš nesilygiuoju nei su Moze, nei 
su Jėzumi. Aš atėjau čia didžiausiam savo malonumui ir 
esu čia būtent dėl to - dėl jūsų. Aš stoviu priešais bestu- 
burius be jokių užkulisinių minčių, o mano egoizmas yra 
nesavanaudiškesnis už jūsų nesavanaudiškumą. 

Jus visus jungia tas pats vandens ilgesys. Jūs iš- 
troškę, Žuviški, pirmapradžiai gyvūnai iš begalinių kalnų 
sluoksnynų, šeivikauliai, susijungę paskutinio teismo die- 
ną ir gavę gyvybę, pasauliui pragaišus. Jūs to nežinot, 
jūs atsižadėjote savojo žinojimo, bet akmens neapgausi. 

Jūs veltui vaikotės prasmės ir paguodos, sudarkyti sa- 
vosios kultūros, savosios struktūros, užgimusios išpažinčių 
sukeltame siaube, tų tikėjimo tiesų, kuriomis savanoriškai 
susaistėte savąsias širdis, kol avinėlis nukraujavo, o upės 
išdžiūvo. Klausykitės manęs ir mirsite, nes aš esu griovė- 
jas, tveriąs pasaulius, pirma paleidęs juos plėnimis. Aš — 
katalizatorius, paskvilius šnabždantis bonvivanas. Esu 
menkiausiai išmintas takas, vienišas rapsų laukas toli 
nuo Miesto triukšmo, tiesioji į atgimimą. 

Ieškojau jūsų it atspindžio. Visko, ko, anot jūsų, ne- 
apkenčiu jumyse, neapkenčiu ir savyje, tačiau net ir Žodis 


18 


neapkęsti yra žmogaus sukonstruotas vertinimas ir todėl 
jo klystkelių matas. Net ir sąvoka matas yra klystkelis, 
mėšlungiškas klinikinio mokslo bandymas visa tai, kas 
nesuvokiama, paversti tuo, kas suvokiama. 

Atėjau čia po gaivių maudynių Geltonojoje upėje Ado- 
mo marškiniais, regėjau magiškąjį kvadratą ir skalavau 
burną šaltinio vandeniu Otavoje. 

Dabar noriu jums pasakyti, kad egzistuoja dviejų rū- 
šių skruzdės darbininkės: jūs, besiplūkiantys ir neaušinan- 
tys burnos, ir jūs, dalyvaujantys mielose kolektyvo aima- 
nose. Abu porūšiai priskirtini prie kankinių, išmokytų gulėti 
nubrūžusia kakta į žemę. Jūs tapote priklausomi nuo pro- 
fesinių sąjungų, socialinių draudimų ir vyriausybės soci- 
alinių paketų. Kad egzistuotumėte, jus privalu užimti. Jūs 
tikite, kad priklausomybė veda jus teisingu keliu, kad vyk- 
dote savo pareigą, savo kvotą, tikite, kad gyvenimas pats 
savaime turi būti kančios mirties taškas, kad darbo unifor- 
ma aukština bendrystę ir kad šioje bendrystėje jūs esate 
saugus. 

Jums reikia pinigų, kad galėtumėte apsiryti kasdieny- 
bės kape, kuriame jūs daugiau nei su džiaugsmu, nepai- 
sant atsidūsėjimų ir keikesių, mokate engiančiai valstybei 
vienus mokesčius po kitų, vieną sąskaitą po kitos. Kad 
sistema nesugriūtų, jūs privalote dirbti — reikia uždirb- 
ti pinigų sąskaitoms apmokėti, tada galėsite dirbti dar 
daugiau, kad uždirbtumėte dar daugiau pinigų dar di- 
desniems mokesčiams sumokėti. Ir kuriam galui, kai 

pasaulyje pinigų yra į valias, perteklius skirtas tiems, ku- 
rie drįsta įsivaizduoti esą turtingi? 

Ne, jūs geriau būsite skurdžiai, nes kas jums liktų, jei 
nebūtų leista savęs gailėtis? Su kuo susitapatintumėte ? 
Tik per kankinystę jūs tampate žmonėmis - ŽMogmašinė- 
mis, mechaniniais mikrokosmais. Tik bambėdami jūs pa- 
tiriate bendrystę. Kiekvieną mielą pirmadienio rytą jūs 
drauge keiksnojate gyvenimo ritmą ir pasaulio neteisy- 
bes, Ir to pakanka - jūs kažkas esate, jūs išsinuomojate 
įgaliojimus už savo pagamintą kiekį. 

Tačiau gyvenimas atstu nuo savosios prigimties kai- 
nuoja ir jūs brangiai už tai mokate. Jus griaužia gerovės 
negalavimai - diabetas, tuklumas, migrena, skrandžio 
opa, paniška baimė, alergija, išsiskyrimo nerimas, vė- 
žys. Jūs pasirenkate kančią ir kančia jumyse manifes- 
tuoja. Ir Žiopčiokite paviršiuje savo žuvies žiaunomis. 
jei nedrįstate keistis, jei neigiate savąjį sutaurėjimą, jei 
kratotės laimės iš baimės prarasti dabar turimus tru- 
pinius. 

Nelaikykite šito kritika, pasistenkite išrauti iš širdies 
visą tą „žmogiškumą“, kuris buvo jums primestas. Aš jūsų 
neteisiu, tai jūsų pačių reikalas. Jūs — miegančios ame- 
bos parlamento inkubatoriuje Ir paklausūs tik kaip savi- 
garbos antonimas. 

Pareiga, kurią garbinate, neturi nieko bendra su at- 
sakomybe ar teisingumu. Tik išlindę iš vidutinybės liūno 
galite pademonstruoti savo draugams tikrąjį solidarumą. 

Toji jums sistemos įkimšta atjauta, tas „humanišku- 
mas“, kurį išmokote tarti, apie kurį skaitote laikraščiuose 
ir girdite postringaujant politikus, išplovęs jums smege- 
nėles, yra dogma. Pažvelkite, kaip lengvai ji virsta kibia 
pagaila ir smurtą skatinančia frustracija, jei ji nėra jūsų 
savastis, jei ji gimusi ne iš jūsiškės patirties, o atvirkš- 
čiai — iš motinos valstybės šaltos lavoniškos globos. 

Visa ko pradžia ir pabaiga - savasis aš, siela, tyrumas. 
Kas gi tuomet yra tyrumas? Išstudijuokite tigro raume- 
nyną! Pagarba randasi iš įtaką laiduojančios atsakomy- 
bės. Kas gi tuomet yra atsakomybė? Išsiskirti iš minios, 
kad taptumei dalimi visumos. 

Atsistokite eilėje paskutinis, aukokite savo kraują dėl 
kaimyno - Ir jūs spinduliuosite egoizmą bei aroganciją. 
Didžiausia arogancija yra dalinti išmaldą. Tik padėkite 
Žmogui ir jūs paskelbsite jį nepilnamečiu. Nes kas pasa- 
kė, kad jūsų vertybės, jūsų gerovė jam geriausia? Kas 
pasakė, kad jūsų normos, jūsų pagaila teikia džiaugsmą? 
Ji nebent tik laikinai slopina kuo unikaliausią Žmogaus 
būseną. Tačiau padėdami jūs, suprantama, jaučiatės 
geriau. Jūs nusimazgojote rankas ir nusižeminote prieš 
savo dievą, tąjį, kuris skelbia kaltę. Tačiau jūs gimėte be 
kaltės. 

Skruzdė darbininkė dalija išmaldą į kairę ir į dešinę; ji 
atiduoda devyniais prakaitais uždirbtus pinigus į valstybės 
kasą. Mainais už tai jai nuramdoma sąžinė. Skruzdei dar- 
bininkei taip pat suteikiama teisė į dar labiau priklausomą 

ją darančias pašalpas, prastas, vaikams ugdyti netinka- 
mas mokyklas, dar ligotesnius mus darantį gydymą pa- 
sitelkus naująsias technologijas, į fašistuojančią policiją, 
pakrikusią teisėsaugą ir korumpuotą žurnalistų kliką. 

Ji šliaužioja ant kelių it sudriskusi marionetė ir dėkoja 
ponui Poliui ir poniai Truk, nes virvės ją išlaisvina, daro 
nebeatsakingą. Ji patenkinta, bet tai — tik gilus sielvartas. 
Tačiau ji išmoko, kad sielvartas ir yra pasitenkinimas. 

Tu, kurs jautiesi esąs pašauktas, prisimink, kad mano 
žodžiai paimti iš tavųjų lūpų. Tik tu jų dar neištarei. Tą pa- 
čią akimirką, kai juos ištars tavosios lūpos, tavo pasaulis 
sugrius ir turėsi statyti naują nuo pamatų, šįsyk be kitų 
pasiūlytų klystkelių. Tad kas esi? Meistras ar ameba? 


Besiklausydami Zaratustros žmonės vis labiau niršo. 
Jie susispietė ratu lyg laukdami krintančio meteorito. Iš 
pradžių suskambo pagiežingas juokas it ką pykintų, vė- 
liau jis išbalsėjo ligi kudakavimą primenančio lalėjimo, 
o galiausiai moterys ir vyrai, trumpam įrėmę akis vieni į 
kitus, puolė grūmoti kumščiais nepažįstamajam ant sce- 
nos. Sukriošusi senė karpomis nusėtu veidu ir sušvinku- 
sia burna puolė barstytis kipšais, o prisijungus daugu- 
mai josios draugužių pratisai keiksnojo jau visas burno- 
tojų choras. Barmenas iš gėdos panėrė galvą - juk jis 

kalbėjosi su pamišėliu. Šitai neturi iškilti aikštėn. Jei iškils, 
verslui galas. 

Kai, žengęs žingsnį į priekį, vienas vyriokas atsisky- 
rė nuo minios, pasigirdo kolektyvinis atodūsis, ištęstas 
„aach“, labiau primenantis pro šalį važiuojančio traukinio 
pūkštimą. Vyriokas dailidės marškiniais ir išblukusiais 
džinsais išsitraukė iš maišelio pomidorų ir ėmė atakuoti 
Zaratustrą. Minia neatsiliko it iš laimės stūgaujanti hie- 
na ir netrukus scenoje ėmė lyti obuoliais, bananais, bulių 
sėklidėmis ir varlių šlaunelėmis. Ir tik apsiblaususioms 
akims išvydus, kad Zaratustra nesitraukia ir nemėgi- 
na bėgti, minia dar labiau susiglaudė. Ji bangavo kaip 
žuvų tuntas ir vienbalsiai narnėjo laukdama, kas bus 
toliau. 

Pastorius persižegnojo, o karpuotoji senė atsirūgo 
aitriomis skrandžio sultimis. Niekas negalėjo tiksliai pa- 
sakyti, kas išsklaidė tuntą — senės atrūgos ar pastoriaus 
tūžsmas, — tačiau kažkur ten - tarp Dievo ir rėmens — 
žmonės išsisklaidė ir patraukė namo, tylūs, rūškani, aikš- 
tingai tikri dėl savo pergalės. 

Vienintelis užsilikęs tarp apleistų prekystalių ir pū- 
vančių krituolių buvo lyno akrobatas. Jis tarė: 

— Aš jūsų nepažįstu, tačiau žinau, kad jei nepaliksite 
šių vietų, jie jus nulinčiuos. Sakau tai, nes netikiu prievar- 
ta. Imkite mano automobilį ir tol važiuokite per mišką, kol 

privažiuosite miestą. Ten simpatizuojama visokio plauko 


originalams. 


Zaratustra atsakė: 

— Jūs veikiate vedamas geranoriškumo, tačiau aš jau 
kalbėjau apie geranoriškumo egoizmą. Aš neieškau nei 
simpatijos, nei antipatijos, o pagyros ir kritika man rūpi 
tiek, kiek pernykštis sniegas. Ačiū, kad atsispyrėte pa- 
gundai sekti paskui minią. Mano klajonės tęsis pėsčiomis. 

Ir Zaratustra pradingo krūmokšniuose. 

Samanotoje, ūkuotoje miško progumoje priebėgą su- 
sirado keturi valkatos, slapstęsi nuo ryškios saulės švie- 
sos. Tabokinė ėjo ratu, o vienas jų, prieš prispausdamas 
prie srėbtuvės degtinės butelį, lyžteldavo cukraus gabalė- 
Iį. Zaratustra sustojo ir nukėlė nuo galvos mago skrybėlę. 

— Būk pasveikintas, nepažįstamasai, — prabilo gurkš- 
telėjęs valkata. 

— Ar ponas keliauja pro šalį? - domavosi valkata sky- 
lėtu batu. 

— Koks aš tau ponas, - atsakė Zaratustra. — Esu tik 
žmogus be pono, nusileidęs nuo kalno pasimatyti su sa- 
vąja rūšimi. 

— Ar nenorėtumėte prisijungti prie mūsų draugijos čia, 
progumoje? 

Zaratustra įsitaisė ant išvirtusio medžio kamieno ir 
truktelėjo degtinės. 


24 


- Atėjau ne pamokslauti. Nusileidau nuo kalno kalbė- 
ti tiesiai iš širdies, be apsaugomųjų tinklų, užuolankų ar 
kreivos moralės. Ar norit pasiklausyti? 

— Kalbėkite, - atsakė valkata raudona išpurtusia no- 
simi. 


Zaratustra kalba žmonėms 
apie apreiškimą 


Ilenkdama su jumis gatvėje, rauko nosį. Bet jūsų 

smarvė man nė motais. Žmogaus gyvybė verta 

nei daugiau, nei mažiau kaip šuns ar katės, todėl kam rūpi, 
koks aromatas? Jūs atbūsite savo kelionę, transformuo- 
sitės, jūsų kevalai sudūlės, o gyvybinės jėgos išsilaisvins. 
Menka Žmogaus vertė nekliudo jam būti tauriam. Jis 

it gėlė, kuri vos gimusi, vedama gryniausio smalsumo, 
paragavo savo pačios išmatų. Paskui žmogus buvo pa- 
krikštytas, jam įteigta visuotinė kvapų ir skonių vertė, jis 
aprengtas drabužiais ir iškvėpintas. Lašas po lašo smal- 
sumas išseko, mat dabar jam viskas padėta ant lėkštutės. 

Ar tiesa Žiauri? 

Jei kalbėtume vieni su kitais taip pat „šiurkščiai“, kaip 
kalba nesugadinti vaikai, jei išjungtume smegenis ir ben- 
drautume telepatiškai, koks šokas mus ištiktų iš pradžių ir 
kokie laisvi taptume po vienos, dviejų, trijų kartų. 

Sakyk tiesą, ir tave palaikys vienu iš parijų. Patiek ją, 
įmuturiuotą prie guliašo, ir tau suteiks daktaro laipsnį. 


| ŪS DVOKIATE, o aukštuomenė, netikėtai prasi- 

Verkiantys Žmonės yra apgailėtini, tačiau ašaros mus 
gydo. Sielvartas turėtų būti tylus marmėjimas nenusiseku- 
siose pakasynose. Pavydas yra negražus ir slogus. Ką gi 
daro pavyduolis'? Jis lenda į nešvarios sąžinės šiknaskylę 
su ant galvos stirksančia chirurgo prisiūta nykštuko kepu- 
raite. Ir kokia iš to nauda? Ar jis tai daro, kad suminkštintų 
širdį tiems, kurie nenori nė girdėti sielvartingų, sopulingų 
šauksmų ir kurių skruostai nusidažo bijūnų spalva vos iš- 
vydus viešoje vietoje besišlapinančią hercogienę? O gal 
tai vidurinės mokyklos darbų mokytojas, įgrūdęs nutekin- 
tą pirštą vaikiščiui į ausį, kol jo bičiuliai stebeilija į grindis, 
mirtinai biją išvysti su mokyklos nuostatomis nesuderina- 
mą smurtą? 

Egzistuoja gėris ir egzistuoja blogis. Be gėrio nebūtų 
ir blogio. Visur pasaulyje įsiplieskia maži ir dideli karai, 
šiuos karus mes smerkiame ir vykstame padėti aukoms, 
lygiai taip pat, kaip vykstame pas „primityvias“ tautas at- 
versti jų į savo arogantišką tikėjimą. 

Be karo nėra taikos. Kas gi bus, jei išnaikinsim karus? 
Tuomet mūsų pasaulis bus betaikis. 

Priešybės palaiko būvį. Užgesus saulei pradings die- 
na, o mes blaškysimės amžinoje naktyje, kol ši virs niekiu. 
Tas, kas niekada nebuvo alkanas, nežino, kas yra sotumo 

jausmas. Kas niekada nesirgo, nežino, kąreiškia sveikata. 

Aš regiu dviejų rūšių egoizmą: tyrą ir drumstą. Tyrasis 
egoizmas yra didžiausia empatija. Stipriausia bendrystė 
yra gebėjimas būti vienam. 

Tas, kas skiriasi nuo kitų, yra gyvas. Nesvarbu, kad 
jūs turite daugiau pinigų už mane, kad turite žemės, o aš 
nuomoju pašiūrę, kad užimate aukštus postus, kol aš ver- 
gauju medkirčiu. Nei pinigų, nei žemės, nei titulų į kapus 
nenusineši. Dūlumas, tuštybė, mėšlungis! 

Mes esame nuolatinės kaitos dalis. Sąstingis uždusi- 
na energiją, todėl kiekvieną kartą pamėginę išlaikyti tai, 
ką turėjome, mes pasiligojame, susergame diabetu, ast- 
ma ar žvyneline. 

Neteisybės yra natūralus dalykas. Tokios absoliučiai 
natūralios neteisybės yra teisingumo ciklai. Pažvelkite į 
savo buvimą iš platesnės, visa aprėpiančios perspekty- 
vos ir pamatysite gyvatę it raidę O, įsikandusią savo uo- 
degą. 

Tačiau galite pasirinkti veidrodyje įžiūrėti tik vienkarti- 
nį reiškinį, atsitiktinumą, klaidą - tada tikrai neišvengsite 
kapanojimosi niekingame gyvenime ir drumstojo egoizmo 
proveržio. 

Jeigu mes, norėdami patenkinti paskirų visuomenės 
grupių elitišką poreikį kovoti už „teisingumą“, paniekinsi- 
me ciklus, mes sugriausime priešybių dėsnį - mūsų išliki- 
mas visiškai priklauso nuo skirtumų. 

Totalitarinė lyčių, religijų, kultūrų lygybė galbūt yra 
plunksna ant civilizacijos skrybėlės, tačiau liūtas, laukinis 
šuo ir dievai iš mūsų juokiasi. 

Be trinties, atbukę mes puolame į abejutybės bjauratį, 
kur laimė tėra Žodis, o teisingumas - bereikšmė, tuščia 

sąvoka, priespaudos ir keršto įrankis, naudojamas dėl 
moralės ir etikos. 

Sulygindami solidarumą ir suvienodinimą, fanatikai 
tik klaidina minią. Vienintelė savojo vardo verta lygybė yra 
ta, kuri kyla iš individo; ši lygybė turi tiek pat veidų, kiek 
šalininkų, ir diagramomis jos nepaaiškinsi. 

Jokių aukų nėra. Kiekvienas kankinys yra pūlinys, vi- 
rusas, niekdirbys, kuris, nusisukęs nuo savęs paties ir pa- 
kylėtas veidmainiško nesavanaudiškumo, tampa visų di- 
džiausiu egoistu. Tas, kuris kenčia dėl kitų, yra išpuikėlis. 

Priešybių dėsnis, mano bičiuliai, daro jus unikalius; 
siera ir gyvsidabris, sulphur ir mercurius. O tarp jų egzis- 
tuoja tai, ką mes sukuriame. 

Kiekvienas individas gimsta su sava morale, sava eti- 
ka ir pats sau yra įstatymų leidėjas. Leiskite jam gyventi 
klausant širdies ir jis darys stebuklus. Suprantate, aš tikiu 
žmogumi! 


Zaratustra trumpai pailsino žodžius, o paskui tarė: 

— Jūs, mano bičiuliai, esate socialinių laiptų apačioje, 
ir nieko čia keista. Jūs patys nustatote savo vertę. Tačiau 
skruzdės vertos mažiau už arklius, o musės visiškai be- 
vertės. Taip byloja gamtos mokslas. Vieni augalai įrašyti 
į Raudonąją knygą, o kitus galima niokoti, kaip papuola. 

Taip byloja įstatymai. Tačiau ką apie save žino pelkinis 
gailis? Kad jis yra pelkinis gailis ir priskiriamas tai ar anai 
floros kategorijai? 

— Tai, ką jūs sakote, yra neabejotinai gražu ir svarbu, — 
linktelėjo vienas valkata. 

— Bet mes turime savo progumą, savo tabaką ir šį 
degtinės butelį, - paaiškino kitas. 

— lr vieni kitus, — veik sušnabždėjo trečiasis. 

— Ir mes daugiau nieko neprašome, - nusišypsojo ket- 
virtasis. 

— Tuomet palieku jus jūsiškėje gerovėje, - tarstelėjo 
Zaratustra ir vėl leidosi į kelią. 


Kryžkelėje dryksojo kempingas, o tame kempinge grū- 
dosi įvairaus plauko Žmonės. Jie kepė ant grotelių dešras, 
žaidė kortomis ir laidė strėlytes. Zaratustra išsikepė vieną 
dešrą, sužaidė pokerio partiją su dviem atostogaujančiais 
kompiuterių specialistais ir laidė strėlytes į pasvirusį ber- 
žą. Po vakaro dainos prie atviros ugnies Zaratustra vėl 
ėmė byloti. 

Atsipeikėjęs jis pamatė esąs gydytojo namuose. Lai- 
kydamas jo ranką gydytojas pasakė: 

— Jus sumušė ir subadė peiliu. Čionai jus atgabeno 
mano žmona. Aš apiploviau jūsų mėlynes ir sumušimus 

arnika, o atvirų žaizdų kraštelius patepiau medetkų nuovi- 
ru. Medetkos yra antiseptikas ir gydo gilias žaizdas. 

— Ar turite išsilavinimą? 

— Gyvenimo universitetų. 

— Tuomet jūs — gydytojas. 

Zaratustra išbuvo su senyva pora tris dienas. Ketvir- 
tajai dienai brėkštant jis patraukė miško taku link miesto. 


Zaratustra kalba augalams ir 
gyvūnams apie gamtos logiką 


VOKATAS, KURIO uždavinys buvo 
padėti vagiui išsisukti nuo bausmės, 
pūtėsi prieš teisėją tol, kol nuo vaikys- 


tės lydėjusį nepasitikėjimą savimi kaip ranka nuėmė, o 
pasaulis atgulė jam po kojomis. Vagį išteisino ir paleido į 
laisvę, kad šis galėtų toliau vagiliauti, tačiau advokatui ėmė 
siaubingai raižyti pilvą. Kuo labiau advokatas pūtėsi, tuo 
daugiau pilve kaupėsi dujų. Pilvas išpampo, galva nupliko, 
oatsidūręs lovoje su meiluže, jis nebepajėgė jos patenkinti. 

— Kas man yra? - paklausė jis daktaro. Daktaras, ku- 
ris irgi buvo pratęs pūstis, atsakė: 

— Jūsų storojoje žarnoje atsirado divertikulų. Gerkite 
šias tabletes keturiolika dienų. 

Advokatas, kuris buvo gerai išauklėtas ir apie pareigą 
žinojo beveik viską, gėrė tabletes pagal gydytojo nurody- 
mą. Tabletės padėjo, advokatas jautėsi dieviškai, tačiau 
jis dar neatsikratė nuo vaikystės neapleidžiančio nepasi- 
tikėjimo savimi, todėl pasibaigus gydymui dujos vėl ėmė 
kauptis. 

— Kas man yra? - paklausė jis psichiatro. 

Psichiatras, kuris buvo pratęs tiksliai Žinoti, kur šuo 
pakastas, atsakė: 

— Jums depresija. Vartokite šias tabletes keturiolika 
dienų. 

Advokatas, pasitikėdamas psichiatru, nes šis priminė 
jam tėvą, gėrė tabletes, kaip nurodyta. Tabletės padėjo ir 
advokatas jautėsi karališkai, tačiau jo vis neapleido vai- 
kystėje apnikęs nepasitikėjimas savimi. Be to, jis negavo 
atsakymo, kas sukėlė depresiją, todėl gydymui pasibai- 
gus, dujos vėl ėmė kauptis. 

— Kas man yra? — apimtas nevilties jis paklausė ho- 
meopato. 

— Iš kur man žinoti? — atsakė homeopatas. 

— Juk tu — gydytojas, - pratrūko advokatas, dabar jau 
klaikiai nusivylęs. 

— Ne, tu ne taip supratai, - pratarė homeopatas. - Tu 
pats sau gydytojas. 

Pokalbio metu išryškėjo advokato esmė, pati jo šer- 
dis. Kas buvo prieš pilvo raižymą? Kas sukėlė impotenci- 
ją? Įtakos čia turėjo ne cheminiai procesai — pataisyti ar 
pakeisti kokių nors mechaninių dalių nebuvo įmanoma. 
Neliko ir daktarėlio, ramdžiusio paciento nerimą pasakoji- 
mais apie jo nekaltybę, kaip antai: 

— Tu čia niekuo dėtas, tai tiesiog nesėkmė, cheminis 
procesas, - tvirtino pirmasis gydytojas. - Neprisiimk at- 
sakomybės. 


Homeopatas sakė: 

— Tai priklauso nuo tavęs. 

Tiesa yra Žiauri. Ji skaudina. Tačiau homeopatas tu- 
rėjo galvoje štai ką: prisiimk atsakomybę ir pasveiksi. 

— Jaučiuosi toks šėtoniškai menkas, - įžūlumo fasa- 
dui subyrėjus pripažino advokatas. 

Esmė: advokatą kankino nerimas, kad nepasiseks, ir 
menkavertiškumo kompleksas. Kiekvieną kartą mėginant 
visa tai kompensuoti tuščiagarbyste ir nesugebant jos su- 
derinti su savigarba (šalutinis poveikis) jam kaupdavosi 
dujos ir ištikdavo impotencija. Jis būdavo dominuojantis, 
autoritetingas, toks kaip tėvas, tačiau drąsa ir konfliktiš- 
kumas išgaruodavo tikrą narsą rodančių asmenų ir net- 
gi užriestnosių visuomenės veikėjų akivaizdoje. Jis buvo 
prasta savo tėvo, taip pat sąlygiškai menkaverčio, kopija. 
Staiga jam teko rinktis: sirgti toliau arba keisti elgseną. 

Homeopatas papasakojo apie šarkakojų sporų miltu- 
kus ir apie tai, kaip šios motinos gamtos dulkės, jas išgry- 
ninus, virsta vaistu /ycopodium. Advokatas sutiko keturias 
dienas gerti /ycopodium D 200-ju laipsniu ir gydyti skaus- 
mą skausmu. Vaisto paskirtis buvo ne sustabdyti dujas ar 
sustiprinti vyriškumą, vaistas turėjo įsiskverbti į advokatą 
kaip jo paties ligos versija. Toks tokį pažino. Advokatas 

išgijo savaime, nes toks tokį išgydo. 

Kiekviena būsena gamtoje turi atspindį. Žmogus yra 

raktažolių, angies, medžio anglies, nuodingųjų Žagrenių 
ir Rytų Indijos dramblinių utėlių giminaitis. Senovės grai- 

kai malšindavo pilvo skausmus rūtomis. Iš mišrūnių kalių 
pieno buvo ruošiamas /ac caninum. Markizas de Sadas 
nuodijo moteris votis gydančia medžiaga. Ji vadinama 
kantaridinu ir gaminama iš ispaniškų muselių, tų pačių 
musių, iš kurių gaunamas cantharis - homeopatinė subs- 
tancija nuo šlapimo pūslės uždegimo ir panašių infekcijų, 
sukeliančių deginantį skausmą agresyviesiems, nerimas- 
tingiesiems ir akidraskoms, kurių rankos bei pirštai Iedi- 
niai, išskyrus šiltus nagus, ir kuriems būdingas ypatingas 
geidulingumas. 

Vienas karščiuojantis Amerikos valstietis netyčia pa- 
ragavo laukinių jazminų ir karštis atslūgo. Per pasaulinius 
karus šoko ištikti ir persigandę kareiviai prieš leisdamiesi 
į mūšį kramtydavo jazmino šaknį. Apdoroti laukiniai jaz- 
minai (gelsemium) veikia nervus, raumenis ir gleivinę, be 
to, sukelia silpnumą, galintį išvaduoti nuo scenos, dantų 
gydytojų baimės, lėtinio uždegimo ir nepraeinančių vasa- 
ros peršalimų. 

Škotai prastam regėjimui gydyti akišveites vartojo dar 
XIV amžiuje; saulašares rupšnojančias avis ištinka ko- 
kliušas, todėl atskiestos saulašarės, drosera rotundifolia, 
gali padėti nuo kokliušo. Gailiosios dilgėlės (urtica urens) 
sukelia geliamą bėrimą, tačiau tą patį geliamą bėrimą ir 

gydo. 

Aš klajojau po dykumą, tundrą ir stepę. Mačiau kal- 
nus reumatikus, besigręžiančius į dangų, ir klausiausi is- 
torijų apie romėnus, valgiusius pentinius, kad išvalytų 

žarnyną. Kavą pradėjo gerti Persijoje, o kitas nuodas, kurį 
„apsišvietusios“ kultūros kemša į save, yra koncentruotas 
fluoras. Iš ferulų (ferula assa-foetida) pagamintas eterinis 
aliejus dvokia, todėl dvokia ir tie, kuriems ferula assa-fo- 
etida reikalingas ėduoniui ar kam kitam išgydyti. Amalas 
yra parazitinis augalas, mintantis topoliais ir ąžuolais, ta- 
čiau prieš šimtmečius juo buvo gydomas nevaisingumas. 
Šiandien iš šio augalo gaminamas viscum album, o pas- 
kutiniajame XX amžiaus dešimtmetyje jis išvadavo nuo 
epilepsijos raudonskruostį olandą. Kita epileptinė mėšlun- 
gio būsena vadinama cuprum (varis). 

Tropiniuose centrinės Amerikos atogražų miškuose, 
daug mylių nuo čia, auga ipekakvanos. Kažkada XVII am- 
Žiuje Brazilijos vienuolis pamėgino kramtyti jų lapus, o po 
septyniasdešimties metų gražuolis daktaras Helvecijus 
pagamino iš šių augalų šaknų vaistą. Apdorojus šaknis 
gaunama medžiaga cephaelis ipecacuanha. Lachesis 
preparatas yra išgaunamas iš bušmeisterių nuodų, o co- 
nium - iš dėmėtųjų maudų sulčių. Beje, šiomis sultimis ir 
buvo nunuodytas Sokratas. 

Šiaurės Amerikos indėnai sakydavo, kad viskas, kas 
nekasdieniška, yra vaistai. Kad ir kur eičiau, susiduriu su 
gydomosiomis galiomis. Štai čia, pavyzdžiui, žydi medet- 
kos. Tai antiseptikai. Šilagėlės auga grupelėmis ir, kad ge- 

riau vešėtų, laikosi išvien. Iš šilagėlių išgaunama pulsatilla. 

Aš kalbėjausi su kabargų jaunikliais ir pasakojau 
jiems, kad nuo jų kvapo Žmonės alpsta. Kabargų kvapas 


36 


silpnina mūsų imunitetą, tačiau išgrynintos (moschus) jos 
subalansuoja dirglius šalčmirius, hipochondrikus, svaigu- 
linguosius, alpiuosius, išsekusiuosius, įtariuosius ir tuos, 
kurie kalbėdami įsikarščiuoja. Tokie Žmonės geriau jau- 
čiasi atsirūgę, 0 nuo gryno oro jų savijauta pablogėja ir jie 
priversti nuolat gaudyti kvapą. 

Laukiniai ciklamenai, mėgstamiausios Strindbergo gė- 
lės, pakylėtai yra vadinami cyclamen europaeum ir kartais 
duodami žmonėms, kuriems norisi užkrimsti kreidos, Že- 
mių ir kirminų. Strindbergas, nors ir neįsigilinęs į homeo- 
patijos filosofiją, pats aprašė tokius Žmones savo rašinyje 
„Akmenų atodūsiai“. Kita vertus, jis studijavo alchemiją, 
tačiau svarbiausia, kad jis drįso parodyti chemijos ir alo- 
patijos trūkumus. 

Gyvendamas ant kalno aš skindavau laukines petra- 
žoles ir, nors neturėjau nei alkoholio, nei distiliuoto van- 
dens, nei laiko — nuo dviejų iki keturių savaičių — leisti 
antpilui nusistovėti, sugrūsdavau laukines petražoles ak- 
meniu, praskiesdavau jas upelio vandeniu ir išmaišy- 
davau. 

Paskui gerdavau mišinį nuo vėmimo, glebumo ir klie- 
desį primenančių minčių, kurios mane lankydavo iš Žmo- 
gaus virstant Žvėriažmogiu. 

Kartą regėjau moters, gimdysiančios savo pirmagimį, 
viziją. Vos prasidėjus sąrėmiams ji manė mirsianti. Pribu- 
vėja davė išgerti jai kurpelių, aconitum, ekstrakto Ir vos 
per porą sekundžių moters nerimas išsisklaidė. 

Sibiro kerėtojai valgo raudonąsias musmires, kad 
matytų regėjimus. Iš šio grybo medžiagų pagamintas pre- 
paratas agaricus muscarius gali būti skiriamas nuo cho- 
rėjos, epilepsijos, baltosios karštinės ir senatvinės silpna- 
protystės tais atvejais, kai paciento asmenybė primena 
raudonosios musmirės. 

Atgręžiu akį išminčiai. Regiu saulei leidžiantis siūbuo- 
jančius pušų vainikus, sūpuojuosi ant potvynio vandenų. 
Paskui susiduriu su prigimtimi, vidine ir išorine, persipy- 
nusia ir paskira. 

Žinau, kad jūs, augalai ir gyvūnai, turite sielą, Žinau, 
jog jaučiate sielvartą, įniršį ir laimę, tačiau jūsų jausmų 
mokslas paaiškinti negali. Aš, auksas, sodinis hamame- 
lis, bario karbonatas, siera, niežai, muskato riešutai, žalia 
nafta, raganės, kalninės arnikos, fosforas, grafitas ir arse- 
nikas esame viena. Širdies infarktą aš gydau išgrynintais 
Juodosios našlės nuodais, o pagirias - strichninu, išgautu 
iš strichnino medžių (nux vomica) sėklų. 

Arkliui sakau: 

— Jei užmynei ant surūdijusios vinies, ėsk pelkinius 
gailius. 

O vaikui: 

— Jei tau įkando bitė, prašyk savo motinos ar tėvo apis. 

Motinai, kuri jaučia psichologinę atskirtį, kurią sueities 

metu kankina skausmai, kuri mėgsta šokti ir muša savo 
vaikus, sakau: 
— Ieškok sepijų. 

Asketui, siekiančiam ekonominės gerovės ir bijan- 
čiam net minties apie skurdą, sakau: 

— Aplankyk baltąsias driekanas. 

Kai liūtas, kupranugaris ir vaikas jau yra sutaurėję, 
suaugęs Žmogus priverstas rinktis, kuo jis norėtų tapti — 
homunkulu ar žvėrišku dievu. Žmogus renkasi visą laiką, 
tačiau jis turi sąmoningai suvokti, kad renkasi ne vieną, du 
ar tris kartus per visą gyvenimą, o kiekvieną menkiausią 
kiekvienos minutės, valandos, dienos, savaitės, mėnesio 
it metų sekundę. Tik tai supratęs, rinksiesi be kovos. 


Septintajam Zaratustrų giminės antžmogiui žengiant 
pro miesto vartus lijo smarkus, juodas lietus. Žmonės 
gūžėsi karčiamose ir bedvasiuose namuose už nuleis- 
tų žaliuzių. Išdrįsusieji spyriotis oro galioms keiksnojo 
po išskleistais skėčiais. Tarpuvartėse aidėjo sirenos, o 
iš kanalizacijos šulinių sklido šlykštus tvaikas. Jaunas 
vyriškis ilgu lietpalčiu ir gerokai per didelėmis kelnėmis 
skubinosi pro šalį, karštligiškai tarškėdamas mobiliuoju 
telefonu. Zaratustra nusišypsojo jam nerodydamas dan- 
tų, tačiau vyriškis tik dėbtelėjo į jį, įsitraukęs | lemtingą 
pokalbį, veikiausiai apie tai, kas ką bus vakar pasakęs ir 
„po paraliais, jei jis taip pasakė, tai geriau jau kristų ne- 
gyvas. 

Viešbutis žadėjo gerą aptarnavimą, tačiau tuščias 
portjė žvilgsnis, plekėsiai ir apsilaupę apmušalai bylojo ką 
kita. Tačiau Zaratustra atėjo ne tam, kad būtų aptarnautas 
ar bent jau apšokinėtas. Jam reikėjo nakvynės pačiame 
tirštynės centre, kur galbūt galima užčiuopti miesto pulsą. 

Kambaryje šalia Zaratustros gyveno asmuo, kuris vi- 
są naktį žaidė kompiuterinius žaidimus. Asmuo, regis, 
buvo visiškai pasinėręs į žaidimą, rėkė, narnėjo, spragsė- 
jo klavišais ir taip pilvu bilsnojo į stalą, kad šis dunksėjo 
į sieną kaip prastai suderintas dviem pirštais mušamas 
būgnelis. Kambaryje apatiniame aukšte bendravo porelė 
įsimylėjėlių: 

— Tada eik po velnių! 

— Neaiškink, kur man eit! 

— Po galais, nusmurgusi kekše, nori išdrėkst man 
akis?! 

— Smurtas! Jis smurtauja, policija, skambinkite poli- 
cijai! 

Koridoriumi po ilgo vakaro šokių aikštelėje į savo Io- 
vas šlitiniavo naktinės peteliškės ir plikes dangstantys 
seniai. | Zaratustros duris pabeldė. Atidaręs už jų rado 
mažytę, liesą it siūlelis, sugriuvusią tetulę rausvai violeti- 
niu kostiumėliu. 

— Ar jūs skaitote Bibliją? — paklausė ji nervingu šaižiu 
balsu. 

— Ne, - atsakė Zaratustra. 

— Ar tikite į Dievą? 

— Aš esu Dievas. 

Tetulė rausvai violetiniu kostiumėliu prunkštelėjo iš po 
mokytojos akinių ir nuskubėjo tolyn it vaikštantis šakalys. 
Zaratustrai dar nespėjus uždaryti durų, į tarpdurį koją pa- 
vyko įkišti plikiui. 

— Kur taip skubate? — guviai supūkštė vyriokas, išsi- 
traukė Iš švarko kišenės vizitinę ir prispaudė ją Zaratus- 
trai prie veido. 

— Ko pageidaujate? — pasiteiravo Zaratustra, nej- 
stengdamas perskaityti, kas parašyta vizitinėje, mat nuo 
akies ją teskyrė pusė centimetro. 

— O dėl ko verta gyventi? — nenustygo vyriškis, šluos- 
tydamasis nuo sprando prakaitą purvina nosine. 

— O kodėl dėl ko nors verta gyventi? - atkirto Zaratus- 
tra, tačiau vyriškis buvo retorikų padermės ir kurčias kitų 
žodžiams. 

— Taigi aišku, kad dėl naujųjų technologijų, — veik iš- 
rėkė jis ir atrodė liguistai patenkintas. — Turiu pasiūlymą, 
kuriam ponas, sakau, niekaip, niekaip niekaip nieeeekaip 
negpajėgs atsispirti — tai siurblys, kuris siurbia pats! Dar- 
bas ir pramoga viename, 0 jums, mano pone, nereiks nė 
piršto pajudinti, tik paspaudžiate mygtuką ir sutaupote 
galybę laiko! Galite apmokėti sąskaitas, nuplauti automo- 
bilį, nuvesti vaikus į darželį, užsiropšti ant pačiutės, nar- 
šyti internete, išmaudyti katę, Žaisti tenisą, prekiauti akci- 
jomis, gauti pylos ir internetu bendrauti su viso pasaulio 
televizijos žvaigždėmis, kol „DX3 Pussycat Survivor daro 


41 


tvarką! Ką ponas pasakys? Du už vieno kainą, dar pridė- 
siu porą virtuvinių peilių ir guminę vaginą. Na, na, na, su- 
mušam - pirk arba mMirk! 

— Kodėl turėčiau norėti taupyti laiką? 

— Laikas yra brangus, brangus kaip pačiutės brange- 
nybės, ar ne? Su „DX3“ jūs sutaupysite 3,8 valandos per 
savaitę, 0 tai, mano pone, yra statistiškai apskaičiuota la- 
boratorijoje! 

— Gerbiamasai, ar negalėtumėte patraukti savo kojos 
iš mano teritorijos? —- pasakė Zaratustra ir šįsyk šypsoda- 
masis jau atkišo dantis. Tačiau siurblių pardavėjas apie 
ženklų sistemą neturėjo nė menkiausio supratimo ir klegė- 
jo tol, kol Zaratustra sugriebė jį už apvalaino liemens ir 
Iškėlė į koridorių. Tuomet jis tarsi liežuvį prarijo ir virto tuoj 
tuoj pravirksiančiu įskaudintu vaiku mokykline uniforma. 
Zaratustra užtrenkė duris, atsigulė ant lovos, užsimerkė 
Ir, klausydamasis rudeninio lietaus barbenimo, užmigo. 


Aukščiausiame miesto pastate, stiklo rūmuose, pri- 
grūstuose tų pačių naujųjų technologijų, kurioms meldėsi 
prekybos agentas, vyko konferencija. „Lyčių lygybės or- 
ganizacija P.Ū.T.Ė: Matriarchatui sakau TAIP“, — išdavė 
afišos ir Zaratustra pamanė, kad galbūt čia jam atsiskleis 
miesto esmė. Sumokėjęs dalyvio mokestį, jis įrašė savo 
vardą skiltyje „Pranešėjas , ratu siunčiamame sąraše. 

Auditoriją sudarė devyniasdešimt septyni procentai 
moterų, kurios plojo pranešėjoms, kalbėjusioms apie pa- 

triarchato žiaurumus ir būtinybę įvesti valstybės kontro- 
liuojamas kvotas. 

— Bendruomeniškumo saldybė yra moterų ginklas! — 
suriko viena pranešėja. 

— Vyrus prie sienos! - sukliko kita. 

— Ne reiškia NE! - sušuko trečioji. 

Tada ant pakylos užlipo Zaratustra. 


Zaratustra kalba apie 
totalitarinę lyčių lygybę 


KUO NORĖTUMĖTE BŪTI - VIENA IŠ KAR- 
TONO FIGŪRŲ AR KURPELĖS ŽIEDLAPIU? 


OTERYS, SAKANČIOS: „Visi vyrai kiaulės ir 
V mąsto vien bybiu“, yra moterys, kankinamos 
pavydo. Jos irgi trokšta bybio, kuriuo galėtų 
mąstyti. Jos čiulpia pavydo spenius it maži alkani paršeliai. 
Gerai apie vyrus atsiliepiančios moterys gerai atsiliepia ir 
apie save. Vyrai, džentelmeniškai praleidžiantys moteris 
pirma savęs, o paskui einantys į barą su bičiuliais choru 
parėkauti „pyzda“, yra amorfiški - be užuominos į bybį. 
Moteris mušantys vyrai daro tai iš įpratimo, dėl pasi- 
tikėjimo savimi stokos arba dėl to, kad buvo taip išprovo- 
kuoti, jog testosteronas pasiekė pirmykštes aukštumas. 
Pastarieji pamiršo apsisprendę gyventi civilizuotoje vi- 
suomenėje, kur Ayra A, B yra B, o tarp jų - tuščia. Viskas, 
ką nuslopina normos, įstatymai ir cheminiai medikamen- 
tai, spiria iš pasalų tuo pačiu metu, vulkanas išsiveržia ir 
kumščiai lekia, kur papuola. 

Vyrus mušančios moterys daro tai iš meilės, ir viskas 
yra taip, kaip turi būti. 

Vyrai, praleidžiantys moteris pirma savęs, daro tai dėl 
„gero auklėjimo“ arba dėl to, kad jie pradėjo šokti. Šo- 
kis eina prieš merginimą, kuris eina prieš preliudiją, kuri 
eina prieš apvaisinimą. Moterys, besišypsančios jas pra- 
leidžiantiems vyrams, daro tai dėl „gero auklėjimo“, nes 
yra išsiblaškiusios arba todėl, kad nesąmoningai kaip tik 
šį vyrą laiko tinkama medžiaga dauginimuisi. Jis iš pirmo 
žvilgsnio atrodo stiprus, sveikas ir mitrus arba, blogiausiu 
atveju, lengvai prieinamas. 

Moterys, prilaikančios duris vyrams, daro tai dėl to, 
kad vyrai negali vienu metu atlikti kelių veiksmų. Patikėk 
manimi arba nusigręžk, pagautas nuovyliaus: moteris yra 
žemės gelmės, lava ir ugnis. Ji dega dėl gyvybės. Viskas 
gimsta iš jos. Tai ji verpia giją, ji vedžioja Paukščių tako 
šunis, ją maitina nakties deivė. Jos motina vardu Niktė. 
Moteris yra gimdytoja, parcer, vyro likimas. 

Ji turi daugybę vardų, kiekvienam meilužiu! ir meilu- 
Žei ji turi po atskirą vardą, aš ją vadinu Morija. 

Morija — ta anapusybės šventykla — mėgsta lašiniais 
apkraštuotą kumpį. Ant kumpio ji užtepa prancūziškų 
garstyčių, o paskui mėsą pabarsto raudonėliu. Aš pats 
kiaulieną barstau cukrumi, o į degtinę beriu druskos. Mo- 
rija dažo džiūvėsius į sieros rūgštį ir riaugėja It kupranu- 
garis, o aš vakarieniaudamas teikiu pirmenybę kraujinei 
dešrai ir bokalui kiniško alaus. 

Aš skinu jonažoles, vaistines šunvyšnes, būdmainius 
rūgčius ir darau iš jų puokštę. Aš ją apkamšau ir skai- 
tau tol, kol ji parpaliuodama ir šniurkščiodama pasineria 
| miegą ir sapnuoja tūkstantį Morfėjaus sūnų ir papūgą 
Yingvu, mėgdžiojančią naivų angelų čiauškėjimą. Ji bet 
kurioje drauguomenėje juoku nugena šalin gėdą ir įva- 
ro baimę kunigams su vyskupais. Aš pjaunu žolę, dažau 
stogą, kapoju malkas, grūdu prieskonius, tampau lentas 
ir taisau kėdės kojas. Aš esu vyras. Šiais laikais tikriausiai 
esu beprotis. 

Morija irgi pati sau galva, atskira visata, ragana kal- 
no viršūnėje, į žemę nusileidusi Indros duktė, pavianas, 
kuriam pavyko pergudrauti Ileopardą, mano išskaptuotoji 
siela dvynė, pusė, kurios pasipūtėliškai atsisakiau prieš 
tūkstančius metų. 

Apvaisinau ją, būdamas žinduolis nieko kito ir nemo- 
kėjau, o dabar nuo vaisiaus vandenų išsipūtusiame jos 
pilve plaukimo aukštumų siekia kūdikis. Jis keliaus piltuvo 
formos vagina ir pasieks bulių kautynes Madride laivu, 
plaukiančiu iš mirusiųjų karalystės. 

Astrologas ir mistikas Paracelsas gydė plaučių ligas 
didžiosiomis ugniažolėmis, o sjukso' genties indėnams 
atrasti ramybę padėdavo sublimacija. Vadą Sėdintį Jautį 
šešiais šūviais nukovė purvini blyškiaveidžiai, 0 genties 
žynys, kad susilietų su kosmosu, apsitaisė moteriškomis 
drapanomis. 


1 Sjukso gentis (angl. Sioux) - viena Šiaurės Amerikos indėnų genčių. 

Daugumos gerovė individui visados pražūtinga. Nu- 
sileidau nuo kalno su plačiabryle skrybėle ant pakaušio, 
prikėliau iš pelenų vandėnį ir ištobulinau geodeziją. Tikė- 
kite tik tuo, ko jus moko gyvenimas, niekados nenusimin- 
kite dėl dvejonių - jos prikels jus iš pelenų. 

Vyrams nevalia būti vyrais, moterims nevalia būti mo- 
terimis, dar blogiau - žmonėms nevalia būti indivi- 
dais, moteriškumui nevalia turėti tiek potėpių, kiek Žemėje 
moterų. Viską reikia suvienodinti centro valdomos tironi- 
jos labui. Paimkite kartoninę dėžę, pagal tą patį šablo- 
ną iškirpkite dešimt figūrų ir pamatysite vienalytę masę. 
Paskui nuskinkite kurpelės žiedlapį. Žiedlapis yra nepa- 
prastai nuodingas — kurpelė anksčiau buvo naudojama 
strėlių antgaliams užnuodyti, - tačiau tinkamai paruošta 
ir praskiesta vandeniu ji gali išgydyti mirties baimę. Kuo 
norėtumei būti — viena iš kartono figūrų ar acon žied- 
lapiu? 

Skirtybės kuria pusiausvyrą, o vienodumas ją suardo. 
Padėkite ant stalo dubenį su makaronais, bet be dešros, 
žirnių, krapų, pomidorų ir kukurūzų. Ir kas išeis? Dubuo 
šaltų, sulipusių, visiškai identiškų makaronų - ta vienalytė 
masė, belyčių lavonų rojus, Žmogaus pralaimėjimas. 

Skirtingas mąstymas yra išlikimo instinktas — dar dau- 
giau — veržlumo ir narsos išraiška, trinties poreikis ir ju- 
dėjimas į priekį. 

Keliaujantį po viduramžių Montalčiną mane pavai- 
šino keptais balandžiais su borlotti pupelėmis ir sūdyta 

kiauliena. Aš peržegnojau klūpantį šventąjį Dominyką, 
spūstyje mačiau Arnolfo di Kambijo mirties kaukę ir nu- 
fotografavau Palazzo Ramirez de Montalvo. Apsistojau 
viešbutyje ir ligi pat aušros buvau apkerėtas nepažįsta- 
mojo. Mes tratinomės ir laikas ištirpo. Buvo nuostabu my- 
lėtis su vyru, tarp mūsų, vyrų, šnekant. 

Vedžiau tris moteris ir tapau daugpačiu, savo noru 
parsidaviau į Egipto princesės haremą. Ji manimi nau- 
dojosi tol, kol pragydau it koks kastratas. Buvau laukinis 
šuo prie jos kojų, vienas iš daugelio, paskui išskirtinis, 
mėgstamiausias, šokantis jos gvazdikėliais įtrintoms 
įsčioms. 

Montalčinas! Iš saujos druskos pasidariau moterį, bet 
ją nusinešė lietus. Šonkaulis buvo vienintelis likęs daly- 
kas. Pririšau prie šonkaulio virvę ir išbėgau į pievą. Pa- 
žvelk, motin! Aš leidžiu aitvarą! Žolė taip maloniai kuteno 
kojas. Buvau visiškai laimingas. Dabar siūlau jums ge- 
bėjimą išsiskleisti. Laisvos moteriškės krūtimi maitinamas 
aš darau stebuklus. 

Lai viešpatauja individas. Vyras ar moteris - neturi jo- 
Įkios reikšmės. 

Gamtos lygybė nepaiso doktrinierių keliamų reikala- 
vimų standartizuotis ir prisitaikyti. Apdoroję Kanadoje ir 
JAV augančių blakėžudžių šaknis, turime vaistą caulo- 
phyllum, kuris apmalšina gimdymo skausmus, jei šie 
nestiprūs ir nereguliarūs, o gimdymas užsitęsia. Caulo- 
phyllum taip pat gali, lygiai kaip ir cimicifuga (būdmainis 

rūgtis), apsaugoti nuo persileidimo, jei bendra šio vaisto 
būsena atitinka bendrą būtent šios patelės būseną. 

Toks tokį išgydo ir toks tokį pažįsta. Šiuolaikinis žmo- 
gus nukenksminamas, politiškai paverčiant jį normos ko- 
pija. Žmonių temperamentų ir gamtos elementų skirtumai 
sublimuoja būtį. 

Rangda yra vienas iš daugybės mano vardų. Aš esu 
tarsi Dzeusas - pusiau vyras, pusiau moteris, tobula kons- 
piracija, ant laužo sudegintas Žžolininkas, Jėzus pačiame 
žydėjime. Aš laižiau Dafnei ausį, lesinau atšlaitėje vištas, 
kasiau raudongauriui liūtui pasmakrę ir valgiau su Aspa- 
zija austres subombarduotame restorane. 

Niekados neleiskite savęs sumenkinti iki makarono 
tarp kitų makaronų. Atraskite savyje bulvę, muštinį, obuo- 
Iį, lydeką, graikinį riešutą. Nusiaubkite virtuvę it buivolų 
banda! 

Akių kampučiuose regiu ugninę moterį ir jos kelionę Iš 
Salamankos į Madridą pro Umeo miestą, matau Granadą 
ir vyrą, kuris tarnaudamas armijoje mokėsi rusų kalbos 
ir širdies balso vedamas atsisakė stipendijos Singapūre. 
Jie liula Morijos vaisiaus vandenyse, jie plaukia link gim- 
dos kamščio, o ryžių lietus krinta ant jaunavedžių. Daužy- 
kite taures kaip turkai ir graikai! 


2 Rangda —- indoneziečių mitinė būtybė, vaikus ryjanti demonė, kuri 
lydi būrį raganų į kovą su gerųjų jėgų valdovu Barongu. 

3 Aspazija — viena žymiausių Senovės Graikijoje heterų, tapusi gar- 
saus karvedžio Periklio žmona. 

Meilė yra aukščiau už turėjimą. Sutarkite susitikti užri- 
byje, kur nebėra visuotinės traukos. Ten atsakymai patie- 
kiami it gardūs alyvuogių pyragai. Argi gyvenimas nėra 
desertui patiektas šokoladinis tortas su grietinėle? 


8 


Iš stiklo rūmų išeinantį Zaratustrą pasekė jauna mad- 
muazelė. Tai buvo nepasidažiusi raudonplaukė safyro 
mėlio akimis. Ties perėja tarp pypinančių automobilių, 
bruzduliuojančių vergų ir mirksinčių neono iškabų ji su- 
griebė jį už rankos. 

— Žinau vieną kavinaitę, - pasakė ji. - Sek paskui 
mane. 

Jiems begeriant karštą šokoladą su plakta grietinėle, 
ji patikėjo Zaratustrai pasaulėžiūrą, panašią į anarchistų. 
Papasakojo, kad studijuoja universitete norėdama išmė- 
ginti savo atsparumą ir pasiūlė Zaratustrai tą patį vakarą 
paskaityti paskaitą studentų sueigoje. Zaratustra jos pa- 
siūlymą priėmė. 


Zaratustra kalba studentams 


VEMALAI KVAPNESNI, jei jų turinys — 
jautienos kepsnys ir šampanas? Ga- 
liu išveblenti pasaulio istoriją iš vieno 


galo į kitą ir atgal, bet ar dėl to esu išmintingesnis? Aš 
nesu sąvartynas pigiems docentų vapalams. 

Jei paklaustum vaiko, ką reiškia x lygtyje 3- x = 2, vai- 
kas nusijuoktų, pabėgtų, ištiesęs rankas lyg lėktuvo spar- 
nus, ir užsikartų į pačią medžio viršūnę. Jei užduotum tą 
patį klausimą katei, ji įžeista nusvilintų tave žvilgsniu, o 
paskui leistųsi į sodą, sugautų pelę ir suėstų visą grobį, 
palikdama tik tulžies pūslę. 

Ar didžios Žinios suteikia didžios išminties? Matemati- 
nėms formulėms žerti nereikia jokios nuovokos, o apsiskai- 
tymas ir informacijos kaupimas yra išprusimo priešingybė. 
Intelektas pavaldus intuicijai. Mintis visada seka jausmą. 

Vaikas ir katė, kiekvienas atskirai, yra išmintingesni 
už inteligentą. 

Gamtos mokslų mokyklos nužiesti autoriai ir filoso- 
fai vietoj savarankiškai įgytos išminties iškemša knygas 
ir disertacijas kitų žiniomis. Man gaila tų, kurie taip mielai 

slapstosi už nuo alaus išpampusių visokių didenybių sto- 
rymių. 

Išmintis yra narsa išdrįsti pajausti tai, kas slypi UŽ įgy- 
tų Žinių. 

Žinios — tai žmogus, kuris pirmu reikalu ryte įsijungia 
televizorių, kad nereikėtų klausytis savęs. Išmintis reiškia 
išeiti į gyvenimą ir prisiminti tai, ką esi pamiršęs, nes mes 
gimstame išmintingi. Mes gimstame kaip aukso Žvaigž- 

dės ir užgęstame po pareigos kupolu. 

Autoritetais laikomi tie, kurie turi daugiausiai ir sva- 
riausių titulų. Titulų ir rangų priespauda - dažnas reiški- 
nys, būdingas medicinos sričiai, politiniams judėjimams 
ar kariuomenei. Grupė garbsto despotą. Tačiau tokia gru- 
pė, būdama silpna, kerštauja bausdama. Patyčios gru- 
pėje rodo jos narių savigarbos stoką, koks priklausomas 
nuo bendruomenės yra individas ir kaip jis sau leidžia at- 
stumti kitus, kad nebūtų atstumtas pats. 

Tokia hierarchija, kuri, regis, galioja ir universitete, turi 
dvi puses. Ji aptinkama gamtoje ir yra būdinga daugeliui 
rūšių. Net jei šios rūšys kuria hierarchiją remdamosi visai 
kitomis, sveikesnėmis prielaidomis nei šiuolaikinis Žmo- 
gus, tokia hierarchija egzistuoja. Ji egzistuoja, kad būtų 
užtikrintas rūšies išlikimas. 

Galima išskirti sukonstruotą hierarchiją ir hierarchiją, 
atsiradusią natūraliai, tokią, kurios paskirtis — ginti drums- 
tąjį egoizmą ir tokią, kurios paskirtis — ginti tyrąjį visos 
rūšies egoizmą. 

Aš keliauju atatupstas, kad prisiminčiau. Esu pats 
sau generolas, man niekas nevadovauja. Esu pakanka- 
mas pats sau gyvūnas, dievas, gydytojas, mokytojas. Jei 
kaltinate mane puikybe, aš atmetu Jantės įstatymą“. Jūs 
sakysite: 

— Nemanyk kažkuo esąs. 

O aš atsakysiu: 

— Aš jau žinau, kad kažkas esu. 

Aš prisimenu tai, ką pamiršau, ir pamirštu tai, ko bu- 
vau išmokęs. 

Aš nuolatos keičiuosi. Manyje telpa visos politinės 
kryptys, tačiau aš nenešioju jokių emblemų ir neturiu jo- 
kių laipsnių. Manęs neįmanoma suklasifikuoti. Kuo dau- 
giau studijuoju kitų galva, tuo labiau silpsta mano ener- 
gija. 

Tikėkite manimi, kai tvirtinu esąs vienas jūsų. Aš ten 
buvau, aš ten esu, tačiau esu ir čia, ant tako, vedančio į 
saulę, ne tik atgal į gimimą, bet ir į ankstesnius gyveni- 
mus, ankstesnius gimimus, į tuos tūkstančius metamorfo- 
zių, kurias patyriau ir patiriu. 

Esu ir švyturys, ir krioklys. 

Regėjau matadorus, pikadorus, novilerus, banderile- 
rus, e/ mozo de espadas, mačiau, kaip kraujas nudažo 
kardą saulėje, kepinančioje ir besispraudžiančioje į šaku- 
mą tarp Benalmadenos ir Marbeljos. 

4 Jantės įstatymas — gyvenimo taisyklės, kurių pirmoji — nelaikyti sa- 


vęs kažin kuo. Šis įstatymas buvo priimtas Jantės bendruomenėje, aprašy- 
toje viename danų-norvegų rašytojo Akselio Sandemosės romanų. 

Las Ventas arenoje Madride bulius lekia pasitikti lūku- 
riuojančios mirties ir Žino, kad taip surėdytas gyvenimas, 
nei daugiau, nei mažiau. Kai matadoras be menkiausio 
įbrėžimo ant savo traje de luce, yra nešamas krėsle per 
Puerta grande, minia kunkuliuoja džiaugsmu. Jis nukovė 
bulių ir yra karžygys, reikalingas nuo nuobodulio bėgan- 
čiai miniai. Bulių kautynės tapo menu, sielvarto ir sapnų 
akordų seka - Dm, C, E, Am. 

Atsidūriau Fuenchiroloje, Kosta del Solyje. Malagos 
oro uoste sėdau į džeržgiantį taksi ir pirmąją naktį išmie- 
gojau smėlėtame paplūdimyje. Buvo pats trumpų atosto- 
gų įkarštis, aš grūdausi su miestelėnais ir turistais kelyje į 
Plaza de Toris, į didžiąją metų koridą — bulių kautynes su 
trimis matadorais, kurių vardai puikavosi afišose: Enrikė 
Poncas, Elas Chulijus ir Davidas Galanas! 

Po pasirodymo kalbėjausi su klošaru gatvės kampe. 
Jis neturėjo pusės dantų ir šlemštė šaltas pupeles iš kon- 
servų skardinės. Jis pravirko man ant peties, o aš pa- 
sakiau: 

— Keliauti — vadinasi, nejudėti iš vietos. Tik nejudėda- 
mi iš vietos mes keliaujame. 

Labiausiai stebina kai kurie žodžio „gyvuliškas“ si- 
nonimai - juos rasti galite bet kuriame žodyne: brutalus, 
nuožmus, kūniškas, žvėriškas, geidulingas, mažaprotis, 
menkesnio išsivystymo. 

Leiskite paklausti, kaip katė, beždžionė arba bulius, iš- 
reiškiantys nežabotą instinktą, gali būti menkiau išsivystę 

už prasiskolinusį, paklaikusį vakarietį? Ir kas gi nori būti 
protingas, kai karstytis medžiais, išmyžti kryžių ir pramie- 
goti rytą yra daug smagiau? Geidulingumas yra malonus, 
o ir gyvuliško riebalo ant kiaulienos muštinio neatsisa- 
kyčiau. 

1892 metais Dmitrijus Merežkovskis skaitė Maskvoje 
paskaitą. Jis pasakė, kad literatūra turėtų prikelti tikres- 
nę tikrovę ir maištauti prieš krikščionišką geidulingumo ir 
grožio priespaudą. 

Tarp Juodosios ir Kaspijos jūrų kyla išdidūs Kaukazo 
kalnai. Į rytus nuo Uralo kalnų amžinybėje dūsauja Va- 
karų Sibiro plokščiakalnis, besidriekiantis iki Jenisiejaus 
upės, iki dar skursnesnių plynaukščių ir Lenos upės. 

Kamčiatkos pusiasalyje griaudėja vulkanai. Onegos 
ežeras, Obė, Kolyma ir Lena įteka į Arkties vandenyną, 
Amūras atskiria Kiniją ir įteka į Ramųjį vandenyną, Volga — 
į Kaspijos jūrą, Donas - į Juodąją jūrą, o Neva - į Balti- 
jos jūrą. 

Novodevičij kapinėse dūla Antono Čechovo, Niko- 
lajaus Gogolio ir Michailo Bulgakovo palaikai. Ten, tarp 
kapų ir lapų, skvarbioje rudens šviesoje vaikštinėja rusų 
jaunimas. Prie Ivano Rūsčiojo varpinės jie surūko savo 
pirmąją cigaretę, /zmailovskyj Vernisaž turguje nudžiau- 
na niekutį, o Ginklų rūmuose spjaudo ant caro šeimos 
Faberžė kiaušinių. 

5 Faberžė (pranc. Fabergė) kiaušiniai — tai Peterio Karlo Faberžė 


(Peter Carl Fabergė) firmos juvelyrinių dirbinių kolekcija, kuri buvo su- 
kurta nuo 1885 iki 1917 metų Rusijos imperatorių šeimoms ir privatiems 

Bet ar tai rūpi saulėgrąžai? 
Neleiskite informacijai užstoti vaizdo. 


Mieste bažnyčių buvo daug ir tuščių. Jos atrodė išdės- 
tytos strategiškai, tarsi kiekvienas pastatas turėtų svarbią 
funkciją. Aidi tuštuma, žmogus, kraujuojantis ant kryžiaus 
dėl tikinčiųjų, monotoniškai graudi mišių vargonų muzika 
ir prašančiųjų nuodėmių atleidimo maldos įrėmino Olimpo 
dievo ėdžias. 

Zaratustra matė, kaip kunigas ramino gydytoją, kurio 
dukra mirė nuo krūties vėžio. Verkdamas iš bejėgiškumo, 
gydytojas, iškėlęs kumštį, keikė Žiaurų atsitiktinumą. Ku- 
nigas prašė gydytojo pasikliauti Dievu, o Zaratustra, vie- 
nintelis šios scenos liudininkas, mąstė: 

„Tai simptomiška. Štai autoritetas, kuris pratęs, kad 
jo pacientai, visiškai nusimetę atsakomybę, jam paklustų. 
Dabar jis privalo padaryti tą patį —- nusimesti atsakomy- 
bę iš sielvarto, kad jį pripažintų Tėvas mūsų, kuris esti 
danguje. Kunigas ramina ašarojantį gydytoją, o kai jis lei- 
džiasi raminamas, kunigas pagiriamai paplekšnoja jam 
per petį. Greit jis išeis į gyvenimą nešinas vienu patyrimu 
mažiau. 


kolekcininkams. Žodžių junginys „Faberžė kiaušiniai“ tapo ikirevoliucinės 
Rusijos imperatorių rūmų prabangos simboliu. 

Zaratustra priėjo prie altoriaus, atsisėdo ir sukryžia- 
vo kojas. Akmeninių grindų šaltis palindo jam po oda, įsi- 
smelkė ir apgaubė sąnarius, griaučiai barškėjo, o širdis 
ėmė plakti dažniau. Kunigas išsyk jį pastebėjo, tačiau 
gydytojas, nematantis nieko, išskyrus sielvartą ir besiar- 
tinantį aukojimą, buvo užsidengęs veidą rankomis. Tarp 
pirštų stirksojo retų plaukų sruogos. 

— Kas jūs būsite? — pasiteiravo kunigas. 

Gydytojas pamėgino sutramdyti savo raudą. Staiga 
jis atsidūrė periferijoje. 

— Aš esu Dievas, - atsakė Zaratustra. 

Gydytojas atitoko iš savo sielvarto. 

Tada Zaratustra prabilo. 


Zaratustra kalba gydytojams 
ir kunigams 


gų iki gyvūnų ir nužeminkime jį iki dievų. Kai 

kitą sykį stovėsi sakykloje, noriu išgirsti tave 
kvykščiant it rujojantį peniukšlį: „Neturėsi kitų dievų, tiktai 
save. Ieškok paguodos tik savyje.“ 

Bridau per supuvusios žuvies jūrą, valgiau apipeliju- 
sią duoną ir gėriau rūgštų vyną. Buvau draskomas kan- 
čios, kurią Adomo vaikai garbina ir gina iki paskutiniosios. 

Aš vaikštau apsvaigęs, esu upė, kuri visados netvari. 
Būtent ši upė teka pro pirštus, būtent šis svaigulys yra 
banga, kuri užlieja ir nuniokoja kapus. 

Pirmąjį iš Zaratustrų graikai vadino Zoroastru. Zoro- 
astras pašaukė į žemę Ahūrą Mazdą skleisti zoroastriz- 
mo, vienintelės iš prigimties lygiateisės religijos. Antrasis 
iš Zaratustrų giminės nusileido nuo kalno kalbėti Žmo- 
nėms, tačiau aš laisvas nuo paveldo ir tiesiu kelią užu bet 
kokių įsivaizdavimų. 

Geidulingumas nedera su dieviškumu, o kūniškas 
goslumas pastatytas į kampą. Kodėl turime slopinti in- 

D kio TAU, kunige: išaukštinkime žmo- 


stinktus, kodėl turime suvaryti kuolą į moters seksualu- 
mą, kodėl turime stebėti, kaip bažnyčios patriarchatas 
prievartauja gimdytoją, ir nesikišti. Ar tik ne tam, kad ne- 
būtų jokių išsišokimų? 

Esėjų sektoje Kumrane, prie Negyvosios jūros, buvo 
rašomos knygos apie Šviesos sūnų ir Belialo kovą. Var- 
das Belialas kilęs iš hebrajų kalbos ir reiškia blogį. Tie, 
kurie persekiojo krikščionis, tarp jų Ir imperatorius Ne- 
ronas, buvo apšaukti antikristais. Ireniejus Lionietis ra- 
šė, kad Antikristas pasirodys su didžiule velnio galia, 
sunaikins stabus ir leisis garbinamas kaip Dievas. Ale- 
liuja! 

Jono pranašystėje aptinkamas vyskupų puikybės 
prototipas: „laukinio žvėries skaičius, kuris yra 666“. 

Tamsi, iškrypėliška grėsmė įvelkama į žvėries kailį. 
Mes negalime kontroliuoti arba prijaukinti liūto, hienos ar 
krokodilo, todėl pridedame jiems prie smilkinių ragus ir 
pareiškiame esą už juos vertesni. Tai darome tam, kad 
apeitume ribą tarp gėrio ir blogio ir įteisintume masinę 
psichotinę narkozę. 

Anot žydų legendos, Antikristas vardu Armilas buvo 
pagonio ir marmurinės gražuolės mergelės skulptūros 
kūniškos meilės vaisius. Jėzus Nazarietis kentėjo ne dėl 
žmonių ir niekados neprašė apkvaitusios minios karve- 
džio vaidmens. Išleiskite skėrius iš mMiglų, lai jie užplūsta 
Joelio sąmonę, pažvelkite, kaip jie lygina su Žeme griuvė- 
sius ir savo čirpimu naikina piktžoles. Šaukiu meksikiečių 

lietaus dievą Tlaloką, kad parodyčiau savo triukus; štai 
taip megabezdalu prasideda pasaulinis tvanas! 

Dievas ir Šėtonas yra vienas ir tas pats, jie išsiritę iš 
to paties siaubo — mūsų pačių didybės baimės. Dievas 
yra priklausomas nuo Šėtono. Be Šėtono pasaulis be- 
dievis. 

Tai, kas mums gerai, taip pat yra ir blogai. Dabar pa- 
mirškite viską, ką sakiau. 

Regiu amžinybę kaip sielos langą ir žinau, kad gyve- 
nau tūkstančius gyvenimų įvairiomis formomis ir pavida- 
lais. Tačiau mano driskius danguje nėra joks gailestingu- 
mas, kuriam reikia dėkoti ir lankstytis, atvirkščiai: aš esu 
jis. Jis yra aš. 

Kiekviena gyva galia, kiekvienas uodas, bacila, me- 
dis, bezdžionė yra atskira religija. Dabar jūs žinote, ką 
reiškia tikėjimo laisvė. 

Nesileiskite apakinami šventeiviškumo, pažvelkite, 
kaip chalatuoti ir sutanoti dalijasi podiumą kovodami dėl 
mūsų apsvilusių sielų. 


Pasakysiu tau štai ką, gydytojau: diabetikui nereika- 
linga jo insulino dozė. Tačiau pramonė nenori nieko apie 
tai girdėti. Taip pat nenori Žinoti, kad klasikinė homeopa- 
tija jau šimtus metų padėjo diabetikams padėti sau. Arba 
to, kad Polinezijos salų aborigenai apie diabetą nėra nie- 
ko girdėję. Du tūkstančius metų jie valgė ir gėrė vaisius, 
kurie vadinasi noni (citrininė morinda). 

Europoje ir Amerikoje vidutinė gyvenimo trukmė yra 
apie aštuoniasdešimt metų dėl visuotinės gerovės, stiprių 
chemikalų ir Frankenšteino chirurgijos. Tai pažanga, kuri 
vadinama „tai bent“, ar kaip ten? Rytų Pakistane gyvena 
hunzai, vidutinė gyvenimo trukmė - 100-120 metų. Gru- 
zinai, armėnai, abchazai, azerbaidžianiečiai irgi sulaukia 
Iki šimto dvidešimties metų. 

1973 metais National Geographic žurnalui pozuoja 
šimto trisdešimt šešerių metų sulaukusi moteris iš Kau- 
kazo kalnų. Vienoje rankoje ji laiko stiklinę degtinės, ki- 
toje —- cigarą. Anot to paties žurnalo, seniausias pasaulio 
gyventojas yra vienas armėnas. Krikšto ir gimimo liudiji- 
mai bei karinės tarnybos dokumentai rodo, kad jam spė- 
jo sukakti šimtas šešiasdešimt treji metai! Bet ar jam tai 
rūpėjo? 

Vilkabambos kaime Ekvadore gyvenančių indėnų vi- 
dutinis amžius — 100-120 metų. Titikakų iš Peru pietryčių 
vidutinė gyvenimo trukmė - 110 metų. Nigerijoje gyveno 
vadas Baueris, išlaikęs visus dantis sveikus. Kai Baueriui 
skaičiavo dantis, jam buvo šimtas dvidešimt šešeri metai. 
Jis nieko nebuvo girdėjęs apie fluorą. 

Ketvirtame XX amžiaus dešimtmetyje mirė siras, ku- 
riam buvo šimtas trisdešimt treji metai. O ar esate girdėję 
apie daktarą Li iš Kinijos? Jis gimė 1677-ais, o mirė 1933- 
iais, dviejų šimtų penkiasdešimt šešerių metų amžiaus! 
London Times parašė apie jį daugybę puslapių. Tiesa ar 
melas? Spręsk pats! 

Ar natūralu su amžiumi tapti sukriošusiu ir ligotu? At- 
sakymas turėtų būti NE. Kaukaziečiai deda į arbatą po- 
rą šaukštų druskos ir išgeria kokią dvidešimtį puodelių 
per dieną. Ekvadoro indėnai mėgaujasi tabaku, gruzinai 
mėgsta degtinę, o azerbaidžaniečiai muša sviestą ir sto- 
rai tepa ant baltos duonos. 

Mus žudo gerovė. 

Dažniausiai socialdemokratinių režimų ir vaistų pra- 
monės direktorių bei gamintojų ciniškas susižaidimas skal- 
do ir valdo, o mes pasirenkame būti jų žaidimų Žetonais. 
Mums sako, kad chroniškai sergame tuo bei anuo ir pri- 
valome nuolatos gerti vaistus, kartais net visą gyvenimą. 
Kitaip mūsų laukia mirtis. Pavyzdžiui, opinis kolitas yra lė- 
tinis storosios žarnos uždegimas, kurio įprastai, alopatija, 
išgydyti neįmanoma. Todėl jis nepagydomas. Retas gydy- 
tojas pasako pacientui, kad jam galima padėti alternaty- 
viomis priemonėmis, nes jei pasakytų, subyrėtų visa vers- 
lo idėja. Vaistų įmonės veikia akcinių bendrovių principu ir 
privalo nešti pelną. Kaipgi atrodytų, jei pacieniai išgytų ir 
nustotų riję vaistus, kuriuos įmonės kiekvienais metais ga- 
mina ir reklamuoja už milijardus? O kaipgi išliktų socialde- 
mokratija, jei piliečiai imtų mąstyti patys, sustiprėtų ir tap- 
tų išties nedalomais individais? Neįmanomas scenarijus! 

Per visą pasaulio istoriją joks vaistas nėra išgydęs II- 
gos. Vienintelis dalykas, gydąs mus nuo nudegimų, erkių 
įkandimų, išsėtinės sklerozės, Žarnyno kataro, reumato 
ir depresijos yra mūsų imunitetas, gyvybinė galia. Vaistai 

turėtų išprovokuoti savaiminį išgijimą nesukeldami naujų 
ligų arba stipraus šalutinio poveikio. Kuo labiau atskies- 
tas ir išgrynintas, tuo giliau įsismelkia, visa kita tik dūmų 
uždangos ir pardavimo triukai! 

Kiekvienas Žmogus yra ne tik religija, bet ir gydytojas, 
Žinoma, be prašmatnių diplomų, ilgus metus trukusių stu- 
dijų universitete ir brangių įpročių, tačiau dėl to dar atvi- 
resnis neįmanomybei. Lėtinės ligos yra individo baimės 
keistis rezultatas, o tą baimę derindami su cheminiais 
preparatais tampame ne tik priklausomi, bet ir dar ligotes- 
ni. Bet mes sergame su malonumu, mes norime atrasti 
bendrystę, prisišlieję prie panašiai mąstančiųjų, prie kitų 
nukentėjusiųjų. Mes ieškome identiteto. Dar būdami maži 
sužinome, kad liga yra kelias į meilę ir globą. 

— Mama, man skauda pilvą! 

— Vargšas mažyli, ateik, aš tave apkabinsiu! 

Mama, kuri paprastai yra paklaikusi nuo karjeros ir 
namų ruošos, tenorinti atsipalaiduoti priešais televizorių, 
kuriame sraunia sirupo srove liejasi muilo operos, staiga 
priartėja. Vaikui leidžiama neiti į darželį arba į mokyklą, jis 
iškemšamas tabletėmis ar nosies purškalu, paguldomas į 
lovą ir apdovanojamas ilgut ilgutėle pasaka. 

Nesistebėk, jei pasakysiu, kad per visą istoriją mes 
nebuvome tokie ligoti, kokie esame dabar, net ir maro 
metu XIV amžiuje arba Gustavo III laikais, kai virš Stok- 
holmo tvyrojo nuolatinis raugintų kopūstų, sifilio ir prarū- 
gusio alaus tvaikas. 

Galbūt puikiai gebame persodinti organus, izoliuoti 
auglius ir prikelti Žmones, kuriuos jau nužudėme, kad jie 
„pagyventų“ dar dešimt metelių, tačiau siela užnuodyta, 
smalsusis žvėris sėdi narve. 

O pasaulis perpildytas. 

Prie bažnyčios Zaratustros laukė rašeiva. 

— Nevalingai klausiausi... 

— Nori apie ką nors parašyti? 

Rašeiva atrodė veik pamaldžiai. 

— Parašyk pasaką su laiminga pabaiga. Tokių esama 
tikrovėje, tau nereikės kurti. 

— Tačiau pasakų su laiminga pabaiga nespausdina 
atskiru tiražu. 

— Tačiau jų esama. 

— Jei nėra laikraštyje, reiškia visai nėra, - atkirto ra- 
šeiva, kuris buvo jaunas ir, kaip spėjo Zaratustra, ką tik 
baigęs kokį nors universitetą, tykantis laimikio. 

— Būtent tai aš ir turiu galvoje, - atsakė Zaratustra. — 
Kiekvienas tavo rašomas žodis kuria pasaulį. 

— Pasaulį? 

Rašeiva atrodė nustebęs. 

— Iliuziją apie pasaulį, - patikslino Zaratustra. — Tu 
rašai tai, ką žmonės skaito prie kavos ir šmykšt — tu jau 


64 


dievas. Tu irgi atsakai už žudynes, prievartavimus, va- 
giliavimą, prostituciją, karus, ekonomines krizes ir ap- 
gailėtinas televizijos laidas. Kokį pasaulį rašysi šian- 
dien? 

Rašeiva įsiuto, tarsi Zaratustra būtų apkaltinęs jį san- 
guliavimu su motina, ir, Zaratustrai kertant siaurą gatvelę, 
suriko pavymui: 

— Tau atsirūgs, šėtone. Paversiu tavo gyvenimą pra- 
garu. 

— Sudie, - pasakė Zaratustra. 


Didžiausiame miesto kino teatre, eilėje, Zaratustra pa- 
siteiravo šalia stovinčios moters, kokį filmą rodo. 

— Galima pasirinkti iš penkiolikos įvairių filmų, - nera- 
miai atsakė moteris. 

— O kokį Žiūrėsit jūs? 

Moteris papasakojo apie liaupsinamą švedų režisie- 
rių, sukūrusį filmą apie siaubingą pornografijos industriją. 

— Tai jis nepripažįsta pornografijos“? 

— Savaime suprantama! - atsakė moteris. 

- lr jis liaupsinamas laikraščiuose ir festivaliuose? 

— Nuolatos, — išdidžiai pareiškė moteris. — Jis gavo 
gausybę apdovanojimų! 

— Tuomet jis neigia jį patį pagimdžiusią kultūrą, - gar- 
siai svarstė Zaratustra. - O pornografiniai filmai įį tikriau- 
siai kaitina. 

Tačiau moteris jau buvo perėjusi į kitą eilę. 

Užkulisiuose po keleto impulsyvių estrados artistų ir 
vieno kito tylaus, užsisklendusio poeto pasirodymų sce- 
noje, Zaratustrą pavaišino vynu plastikiniame puodely- 
je. Nudrengtos patalpos buvo miesto pakraštyje, tarp jo 
šerdies ir priemiesčių. Zaratustra pažiūrėjo propagandinį 
išliaupsinto kino režisieriaus filmą, o paskui patraukė per 
šlapią dulksną, kur kojos neša. Laikinai susižavėjęs eilė- 
mis, jis prisikabino prie devyneto veik identiškų asmenų 
ir nusekė tuntui iš paskos į rūsį, apšviestą nesvetinga, 
melzgana šviesa. Čia vyko poezijos skaitymai. Zaratustra 
vaikštinėjo ir pažinosi su žmonėmis iš publikos. Nepai- 
sant kiek išsigandusių susirinkusiųjų žvilgsnių, jam pa- 
vyko išsiaiškinti, kad devyniasdešimt penki procentai iš 
jų rašo eiles arba užsiima kokia nors kita kultūrine veik- 
la. Visi pažinojo visus — susigiedojusi grupė, atsidavusi 
vienas kito liaupsinimui. Duona kaip duona, pagalvojo 
Zaratustra, atidžiai stebėdamas pasirodymą. Žodžiai ir 
gestai užplūdo jį it kllampūs snargliai. Tačiau ten stovėjo 
nervinga mergina. Ji ieškojo atramos savo popieriuose ir 
nekantriai trepsėjo. Ji turėjo ką pasakyti, Zaratustra tik 
nežinojo ką ir jam tai patiko. Galbūt reikėtų per pertrauką 
nusipirkti jos eilių rinkinį. O gal, kai išjungs mikrofoną, by- 
oti atlikėjams? 


Zaratustra kalba menininkams 


raudonojo vyno paistalus ir klausykitės! Girdė- 

jau pasakojant apie rašytojų sąjungas, tarpinin- 
kaujančias ieškant darbo tiems nariams, kurių rašytojo 
talentas buvo išskobtas rašytojų kalvėse ir kurių principai 
ribojasi su neregimybe. Girdėjau apie galva linguojančias 
lėles, kurios medžioja stipendijas ir premijas, palaikyda- 
mos gerus santykius su kultūros politikais, ir švankščia 
savo beprasmišką poeziją tose pačiose scenose, tai pa- 
čiai publikai. Jie užsidirbo titulus, kad užmaskuotų talento 
trūkumą ir yra epigonai, išspjauti rašytojų kalvių masinės 
gamybos konvejerio — socialinio realizmo apologetai, be- 
sieliai saldžialiežuviai, kartojantys veblenimus tol, kol ap- 
linkinių ausys iš nevilties užanka. 

Vienas švedas, literatūros istorijos docentas, savo at- 
grasaus poezijos vadovėlio įžangoje rašo, kad „intuiciją 
reikia vesti, o jausmą - prusinti' . Ar kas nors yra girdėjęs 
apie fašizmą? 

Lundo universiteto filosofijos profesorius kurpte kur- 
pla knygas apie intelekto pranašumą ir jausmų menkumą. 


| IAUKITĖS KUDAKAVĘ savo kraujomaišiškus 

O pats dulkino vieną iš savo studenčių. Studentė pasto- 
jo ir profesorius ją paliko, tačiau moka alimentus. Jis pa- 
klūsta pareigos reikalavimui statistiškai, kaip laikrodis. Jis 
šlovina intelekto pergalę, tačiau mąsto bybiu, kuris yra jo 
jausmų tąsa, primityvus instinktas, 0 jo emocijos, regis, 
išsivysčiusios tiek pat, kiek bakterijos. 

Bridau uosdamas perdegusių neono vamzdelių tvai- 
ką ir klausiausi jūsų pragmatiškai pornografinių asfalto 
himnų. Kramtau jūsų litanijas apie neteisingus nuospren- 
džius, pleiskanas, duonos žieves ir su dailia šypsena vei- 
de išspjaunu juodą smalą. Ar tik ne natūralistas Ibsenas 
bus pasakęs apie natūralistą Zola, kad jei pastarasis „ne- 
ria į kloaką maudytis, tai aš neriu į kloaką, kad ją apvaly- 
čiau“? Tokiu atveju — 1: 0 Ibseno naudai! 

Aš kalbėjausi su svetimšaliu. Jis pasakė: 

— Kai kurie rašo, kad aprašytų tikrovę, o aš rašau, kad 
ją pakeisčiau. 

Istorija ir kiekviena mano atversta knyga įrodė, kad 
savamokslis menininkas turi ką pasakyti, o mokytas sako 
tai, ką kiti nori, kad jis sakytų, ir tokiu būdu, kokiu apskritai 
niekas nepasakoma, bet šitai visiškai atitinka šlapią reži- 
mo sapną apie status guo. 

Rašykite taip, kaip, po paraliais, jums patinka, sakau 
aš, tačiau rašykite pasaulį gražesnį, nes jis nėra toks 
bjaurus, kokį jį rašote jūs. Nepainiokite savo pačių bjau- 
rumo su pasauliu, matykite pasaulį kaip dionizišką nudis- 

tų centrą ir įsispoksoję į veidrodį pamatysite, kad esate 

dešimtsyk gražesni. Išdrįskite griauti, versti, kurti, nesto- 
viniuokite ir negriežkite dantimis lyg norėtumėte myžiti. 
Jūs man primenate pasenusio margarino pakelį. 


12 


Naktis alsavo šerkšnu. Gatvės, paprastai besirangan- 
čios nuo gyvybės, dryksojo sugurusios ir apleistos. Tarp 
daugiaaukščių pūtė vėjas. Jis lenkė prie žemės medžius 
ir barškino šiukšlių dėžes. Žibintai plakėsi it stūmokliai, o 
naktiniai žvėriūkščiai ieškojo užuovėjos visą parą veikian- 
čiose užkandinėse. Tolumoje buvo girdėti gatvių valymo 
Mašinų gausmas, rengtasi poliruoti purvo paviršių. 

„Pietų Kinijos ir Tibeto tautos manosi kilusios iš bež- 
džionių, — samprotavo Zaratustra, — o kitos tautos pri- 
kausto beždžionę grandinėmis ir manosi nugalėjusios 
Velnią.“ Ant kalno jis nužudė saru, gindamasis išpjovė 
vieną primato akį ir tapo nematomas. Dabar langų stiklai 
ir plytgaliai klausiamai terkščiojo į mūrą. Saldainių popie- 
rėliai latakuose, sudriskę prezervatyvai ir įlenktos alaus 
skardinės sukosi šokio ritmu. Po kelių piruetų, kiek tolė- 
liau, jie žnektelėdavo ant žemės ir likdavo ten lūkuriuoti 
savivaldybės valytojų. Taikos brangakmenis, safyras, iš- 
perėjo savo palikuonį ant nuodingų bijūnų sėklų, o sibilės 
kiaušiniai buvo paimti iš Sakaros nekropolių ir užkasti po 

triukšmingu miesto asfaltu. 

Zaratustrai maudė kairiąją pažastį, tarsi į limfmazgius 
būtų įsimetęs švietimo auglys. Vėžys yra paskutinis virs- 
mo priminimas, jis niekada nebus išpjautas ir užmirštas 
ant sterilaus operacinės stalo. Zaratustra pajuto viso pa- 
saulio galvos skausmą, jis, regis, tvokstelėjo tarsi smūgis 
į kaktą ir dingo it migrena, be aido. Batai gėrė į save nuo 
lietaus apsunkusį šaligatvį. Tolumoje griaudėjo trombo- 
nai. Kad šventeiviškumas paliautų, Sodomoje ir Gomoro- 
je, prie Negyvosios jūros, apsigyveno angelai. 

Žiemos metu kalnuotose šiaurės vakarų Graikijos vie- 
tovėse iškrinta sniegas, tačiau vasara išdžiovina upes ir 
uždega miškus. Egėjo jūros salas praryja meltemie, šiau- 
rės vėjo atnešta audra. „Aš ieškau tos audros, - mąstė 
Zaratustra. - It bizonas rupšnoju paskutinę prerijų Žolę Ir 
atgręžiu akis į artėjančią liūtį.“ 

Jis paliko už nugaros bodų vieškelio tratėjimą Ir pa- 
traukė į kobalto mėlynumo pramonės rajoną. Sunkios, 
gremėzdiškos dekoracijos užstojo vandens telkinius, lau- 
ro medžius, slankas ir perkūno oželius. 

Asfalto plyšiai dvokė karštine, lietus apmalšo. Prie už- 
gesususios ugnies laukė moteris. Jos grožiui buvo nejį- 
manoma atsispirti. Jis glūdėjo kairiojoje akyje. Dešinysis 
vyzdys it jungą vilko bjaurumą. Zaratustra ištiesė pakelį 
cigarečių ir pasiūlė. 

— Kas tu? — paklausė moteris ir prisidegė cigaretę. 

— Aš esu pasaulio ekonomikos žlugimas. 

- Iš tiesų? Tik tiek? 

— Esu tai, ką matai. 

— Po paraliais, - pasakė ji nelabai sužavėta. - O aš 
esu kekšė. 

— Auka ar privataus verslo atstovė? 

— Kažkas per vidurį. 

— Eufrato paleistuvė. 

— Ne taip romantiška. 

— Hetera, kaip Aspazija, Sintija ir Lesbija. 

- Išsilavinusi kaip hetera, taip, tačiau ne tokia apspista. 

— Kas tave verčia pardavinėti savo kūną? 

— Pinigai - mano narkotikas. Aš perku ir parduodu už- 
marštį. 

„Švedų kalbos žodis kekšė kilęs iš lotyniško žodžio 
carus, - išsiblaškęs mąstė Zaratustra. Jis reiškia - bran- 
gus arba mielas.“ Jis Žinojosi esąs šalyje, dalijančioje 
tiesą į daleles, šalyje, vertinančioje savo politines karves 
labiau nei vaiko ir motinos ryšį, kuris yra skausmas, pati- 
riamas gimimo akimirką. Jis taip pat žinojo, kad toji šalis 
matuoja grožį, kaip kad matuoja lavoną, kai reikia sukalti 
tinkamo dydžio karstą. 

— Ką čia veiki? - pasiteiravo jis. 

— Internetu siūlau palydovės paslaugas, tačiau būtent 
Šį klientą jaudina nešvarybė, todėl stoviniuoju pakampėje 
ir vaidinu apskretusią narkomanę. 


— Tai tu aktorė? 

— Esu tai, ką matai. 

Zaratustra padėkojo už pokalbį ir tolėliau, už trijų na- 
mų, pasitiko karčią aušrą. Pramonės mirtis buvo įsismel- 
kusi į priemiestį; namai prašyte prašėsi prasmės, pra- 
keiktai vienodi, pilkų tonų it atšalusi košė. Apgriuvusios 
laipynės ir nutrūkusios sūpynės dūsavo nuobodžiauda- 
mos nesibaigiančiose smėlio dėžėse, apsodintose antra- 
rūšiais savivaldybės medžiais. Aplinkui tvyrojo tyla. Staiga 
ją perskrodė krizenimas. Už rankų susikibusi įsimylėjėlių 
pora brovėsi rytmečiu, apsvaigusi nuo pigaus nakties 
vyno, regis, laiminga, pakeliui namo, į bunkerį: jis — neši- 
nas gėrimo likučiais maišelyje, ji - apsisiautusi artumu ir 
vynu „Mazedonischer Kadarka“. Zaratustra žengė iš še- 
šėlių į šviesą ir pora sustojo. 

— Sveikas, - tarstelėjo vyrukas dar neataušusia šyp- 
sena. Moteris, daugiausiai dvidešimt dvejų, tvirčiau pri- 
gludo prie kavalieriaus, o jos akys instinktyviai išsiplėtė. 
Galima buvo pamanyti, kad ji uodžia orą, nes jos šnervės 
virptelėjo. 

— Nelinkiu jums nieko bloga, — pasakė Zaratustra. — 
Bet nelinkiu ir nieko gera. 

— Mums liko šlakelis vyno, - ištarė vyras, veikiau ber- 
niukas, nepaisydamas merginos, kuri truktelėjo jam už ran- 
kos, galbūt norėdama priminti apie miesto pavojus arba 
geidulingai nekantraudama. 

— Dėkoju, neatsisakysiu, - atsakė Zaratustra. 

— Štai mūsų laiptinė, - tarė berniukas-vyras (mergai- 
tė-moteris dar stipriau timptelėjo jį už rankos). — Užsuk 
trumpam. 

Butas buvo vieno kambario, su virtuvėle kampe. Prie 
tuščios pieno lėkštelės grūdosi dvi katės. Plakatuose ant 
trumposios sienos buvo Če Gevaros, Endžio Varholo ir 
Ernesto Hemingvėjaus atvaizdai. Berniukas-vyras pasiū- 
lė Zaratustrai prisėsti ant kandžių pragraužtos sofos, at- 
nešė Iš rudos spintos stiklines ir išpilstė vyną trims. Mer- 
gaitė-moteris santūriai įsitaisė fotelyje, šiek tiek atokiau. 

— Gyveni šiuose kraštuose? — užšnekino berniukas- 
vyras, nuotolinio valdymo pulteliu įjungdamas muziką. Za- 
ratustra paėmė Iš berniuko-vyro rankų pultelį ir ją išjungė. 

— Aš neturiu laiko plepalams, —- pasakė jis. Pelikanas 
peri kiaušinį, iš kurio greitai išsiris jauniklis, o kai jis išsiris, 
žemė nusprūs nuo savo ašies. 

Tada jis prakalbo: 


Zaratustra kalba įsimylėjėliams 


AMA LIGOS, galingesnės už visas ki- 
tas ligas, ir jos vardas - įsimylėjimas. 
Argi ne malonu jame nugrimzti'? Bet ar 


galima jį išgyventi? Be virsmo, ne. 

Meilė yra didesnė už turėjimą, turėjimas yra it radijo 
bokštas, įspraustas į savo architektūrinę netobulybę. Bu- 
činys visa galva lenkia apkabinimą. Lai sąlygas diktuoja 
iracionalumas; aistra yra permaininga, o ištikimybė - Žo- 
dis, turintis tiek reikšmių, kiek pasaulyje Žmonių ir gyvūnų. 
Atraskite jums tinkamus derinius; viskas bus priimtina. Li- 
kite meilėje, apleiskite tai, kas išseko, pasistatykite laivą, 
pavokite arfą, perliekite rykštėmis varžovų subines. Ve- 
nera žinoma nuo neatmenamų laikų. Ilgai manyta, kad ją 
sudaro du atskiri dangaus kūnai: vakarinė žvaigždė Fos- 
foras ir rytinė žvaigždė Heosforas. Planeta yra apsisiau- 
tusi blyškiai geltonu debesų šydu, o jos paviršiaus tem- 
peratūra — keturi šimtai aštuoniasdešimt laipsnių. Kokia 
išvada peršasi? Pas jus ant sienos kabo Varholo atvaiz- 

das. Jis buvo fabrikantas, bet dar vaiku būdamas susirgo 
chorėja ir ėmė nevalingai purtytis. Oda trūkinėjo ir pūlia- 

vo. Jis gyveno irstančiame kūne. Kūnas tarytum atspin- 
dėjo jo dvasios būseną. Ar taip suirs ir meilė? Egiptą 
patys egiptiečiai vadina Juodąja žeme. Dirvožemis palei 
Nilą yra juodas ir derlingas, jį galima įdirbti. Ar panašiai 
galima įdirbti ir meilę? 

Aš esu alopatijos ir materializmo mirtis, aukso am- 
žiaus sugrįžimas. Jūs patys to nežinodami esate herma- 
froditai ir galite apsivaisinti patys. Aš kalbu apie dvasios 
pasaulį. Kūniškai jūs vienas kitam reikalingi, galbūt visam 
laikui arba pakankamai ilgam, kad spėtų įvykti apdulki- 
nimas. O gal nereiks nė tiek, pažiūrėsim. Ar jūs tinkama 
medžiaga būti tėvu ir motina? 

Jeigu lemtis panorės, kad kristumėte vienas kitam į 
akį ir duotumėte šiam pasauliui naują gyvybę, priešingai 
nei Varholo kūnas, kuris buvo visiškai ne pagal plauką jo 
dvasiai, leiskite kūdikiui žįsti krūtį ketverius metus. 

Apsaugokite jį nuo vaikų poliklinikos kudakavimo, 
Socialinių reikalų tarybos mekenimo, gydytojų vakcinų 
ir mokyklos kolumbariumų. Mylėkite vaiką kaip pakvai- 
šę, ir jis nesirgs. Jeigu prireiks, griebkitės raganavimo. 
Pažadėkite apdovanojimą vyrui arba moteriai, parašy- 
siantiems tiesų sakramentą. Padarykite įrantą gyvenimo 
linijoje, skersinį pjūvį Egipto juodžemyje, briskite į Tantalo 
kančias ir pažvelkite tiesiai į akis melui apie paveldėtą 

kančią. Meilė kalba tik per mutacijas, o tyrumas laukia 
šviesos iš pelikano kiaušinio. 

Banketas namuose pas nuoseklią, truputį papūtžan- 
dę, iš kilmingos šeimos kilusią ponią Adlersparę buvo 
gebėjimo pakęsti žmonių padermę išmėginimas. Poniai 
Adlersparei buvo būdingas neregėtas patosas. Ji mėgo, 
tarsi eksperimentuodama, į savo pokylius, besiribojančius 
su beprotybe, sukviesti įvairiausių visuomenės sluoksnių 
individus. Taip prie ypač puikiai sukomplektuoto raudon- 
medžio stalo kaktomuša susitikdavo dirigentai, teisėjai, 
benamiai, kekšės, kunigai, Menininkai, valytojai, biurokra- 
tai, politikai, elektrikai, profesoriai ir kiti. 

Ant stalo belaikystė gimdė savo palikuonis. Padavė- 
jai ir padavėjos santūriomis uniformomis išbėgdavo ir vėl 
įbėgdavo į baltutėlaitį žaižaruojantį mylios ilgumo valgo- 
mąjį papildyti nuo didybės išpampusių indų. 

Ant stalo puikavosi įdaryta gulbė, kepti inkstai, rau- 
donajame vyne virtas sūdytas kiaulės liežuvis, daržovių 
sriuba su veršelio sėklidėmis, žvėriena su šafranu, šviežia 
ruginė duona, makaronai sultinyje, padėklai sūrio, kiaulie- 
nos šonkauliukai, marinuotos sraigės, poulet de Bresse d 
la crėme su kątik iš rūsio atneštu vėsiu „Cote de Beaune“, 
visas keptas paršas, panardintas į sidrą, varlių šlaunelės 
ir „Chardonnay“, marcipanas ir šokoladas, laukiniai salie- 
rai, papirusų stiebeliai, lotosų šaknys, unguriai, karpiai, 

ešeriai, statinės „Moscato d Asti“, moliniai ąsočiai su če- 
kišku, ispanišku, danišku alumi, baravykai, apkepti pirmo 
spaudimo alyvuogių aliejuje su juodaisiais pipirais, čes- 
nakų skiltelės, jūros druska ir petražolės, citrinų kremas, 
laukinės gervuogės, graikiniai riešutai, figos, paskrudin- 
tos, o paskui apvirtos pupos, pankoliai, kaštonų medus, 
špinatai, ančiuviai, slyvų tortas, abrikosų branduoliai, ba- 
nanų piurė, karamelinis padažas. 

Kojų prakaitu tvoskiantys skarmaliai, atsidavę spon- 
taniškam vyno ragavimui, spjaudė septynis šimtus kronų 
kainuojančius gėrimus pro išbarškintus priekinius dan- 
tis į auksinius kibirus. Prisisriaubusios tarnautojų dukte- 
rys sėdėjo ant geležinkelio darbininkų kelių ir leidosi glos- 
tomos palei kaklą ir sėdmenis. Pikčiurnos gražbyliavo su 
tuščiagarbiais, golfo Žaidėjai taikėsi smūgiuoti priešais 
apstulbusių muitininkų nosis, o poetai marino pribuvė- 
jas ilgaskvernėmis citatomis. Zaratustrai iš kairės sėdėjo 
smuikininkas, o iš dešinės — muziejaus direktorius. Zara- 
tustros ausys sukiojosi it antenos ir registravo iš širdies 
prisisprogusios ŽmMogmašinių ordos paistalus. 

— Koks buvo oras Bretanėje praėjusią savaitę ? 

— Ar skaniai valgėte? Ach, niekas neprilygsta sūdy- 
tam kumpiui ir špinatų troškiniui. 

— Kuo gi jūs užsiimate, mielas drauge? 

— Ar kelionė buvo maloni? 
— Ar girdėjote apie sektą šalies šiaurėje? Vargšai žŽmo- 
nės! 

— Ne, aš mečiau rūkyti. Dabar esu gyvas vien morko- 
mis ir Afganistano ūgliais. 

— Reikėtų tai uždrausti! Gal dabar pašnekėkim apie 
ką nors linksmesnio? 

Desertui - jogurto ledai su saldintais vaisiais ir arabiš- 
kais sausainukais — svečiai buvo paraginti, reikalui esant, 
atverti širdį. 

— Juk mes gyvename demokratijoje, - pratrūko šeimi- 
ninkė ir žaviai susvirduliavo. 

Zaratustra desertiniu šaukšteliu cvangtelėjo į krišto- 
lo taurę ir atsikrenkštė. Tie, kurie dar nemiegojo, įbedę į 
maistą kaktikaulį, nerimastingai laukė. Pro knarkaliojimą 
buvo galima išgirsti krintant smeigtuką ir ramų vandens 
čiurlenimą pisuare. 


Zaratustra kalba moralistams 


džiama. Tuo tarpu kava geriama kibirais, nors 

kavos gėrikui iš burnos sklinda nepakeliamas 

kvapas, o apimtas neurotiško žvalumo jis nenustygsta ir 
darosi nepakenčiamas. Alkoholis perkamas šen bei ten ir 
tuo reikia naudotis, kad nekiltų įtarimas, jog esi keistuolis. 
Marichuana draudžiama, kaip draudžiami morfinas ar am- 
fetaminas. Kanapės yra natūralus narkotikas, atskiestas 
ir koncentruotas naudojamas kaip vaistas; chemiškai su- 
sintetintas morfinas yra alopatijos rekomenduojamas kilus 
smarkiems skausmams, nepriklausomai nuo jų kilmės ar 
paskirties. Šioje šalyje karvės pienas geriamas kaip nie- 
kur kitur pasaulyje, nors jis tinka tik kūdikiams. O paskui 
virkaujama, kad griaučiai trapūs. Sekso paslaugų pirkė- 
jas baudžiamas, o pardavėjas vaikšto laisvas. Tai reiškia, 
kad neleidžiama būti sekso paslaugų pardavėjo klientu, o 
draudimo nepaisantis pirkėjas atsiduria teisme. Jūs mo- 
kate didelius mokesčius gerovės sistemai išlaikyti, to- 
kius didelius, kad ta pati sistema priversta mokėti pašal- 
pas daugybei žmonių. Kalbate apie moralę, tęstinumą, 


S UPRATAU, KAD VIEŠOJE vietoje rūkyti drau- 

patikimumą, lygybę, brolybę ir manote, kad kiekvieną kar- 
tą tariant šiuos Žodžius jie ten link ir nueina. O kas, jei 
juos išblaško vėjas? 

Kuo aukštesnė kultūra mus supa, tuo pažangesnis 
mūsų geidulingumas. Vertinimai čia niekuo dėti. Ledyn- 
mečio žmogus raižė lytinį aktą ant olų sienų. Apvaisinimo 
ritualai formuoja visuomenę. Polinezijoje Motinos smau- 
kydavo savo sūnums, kad jų lytiniai organai pailgėtų ir su- 
tvirtėtų; stambi lytis buvo statuso dalykas, panašiai kaip 
dabar akademiniai titulai. Tradicinėse kultūrose vaikams 
leidžiama žiūrėti į besimylinčius tėvus, kad ir anie įgytų 
sveiką požiūrį į malonumą. Na, o jūsų kultūrą suformavo 
XIII amžiaus vyskupai ir jų fobiškas požiūris į seksą. Ona- 
nizmas tik dabar vėl tapo priimtinas, o mažiau nei prieš 
šimtą metų jis buvo laikomas dvasios liga. Merginų ir mo- 
terų troškimas save patenkinti vis dar laikomas įtartinu, 
bent jau tautos sąmonėje. Prieš dvylika tūkstančių metų 
seksualumas žydėte žydėjo Egipte, Rytuose ir Mesopota- 
mijoje. Graikijos ir Afrikos heteros užėmė aukštą socialinę 
padėtį ir buvo deramai gerbiamos. Jos buvo gerai išsi- 
lavinusios, valdžią turinčios palydovės, kol atėjo diena, 
kai jas purvu apdrabstė religijos, o sistema ėmė kalbė- 
ti apie draudimus. Uolų piešiniai Sacharoje primena šių 
laikų pornografiją, skirtumas tas, kad anų laikų meninin- 
kai, užuot skendę monotoniškame abejingume, išryškino 
įgimtą gyvuliškumą. Jūs taip pat garbinote geidulingumo 
dievus. Jūs įrėžėte kūnišką svaigulį runakmeniuose ir 

šokote šlovindami pistuves. Paskui atėjo krikščionybė ir 
padengė jūsų kūnus gėda. Jūs tebegyvenate gėdoje, bet 
apleidote bažnyčią. Kam ta dviguba moralė? 

Pornografija yra visuomenės savijautos apraiška. Jei 
norite, kad pornografija nebūtų tokia klinikinė, privalote 
pakeisti visuomenę — Žmogaus prigimčiai priešišką klini- 
kinę sveikatos apsaugą, stereotipišką partijų politiką, tele- 
viziją, kuri žemina, apsirijimą, priklausomybę nuo techni- 
kos, anonimiškumą, tarpstantį didžiuosiuose miestuose, 
nuo tikrovės nusisukusią teisinę sistemą, perdėtą vals- 
tybiškumą, kuris paskelbia pilietį nepilnamečiu ir moko įį 
vengti atjautos, atsakomybės ir angažuotumo. 

Pornografijos draudimas yra utopija, primesta patriar- 
chato vyskupų vaikaičių. 

Halio kometa stebima nuo 250 metų prieš mūsų erą. Ji 
pasirodo kas 76 metus. 1910 metais jos krytį danguje buvo 
galima stebėti plika akimi. Po septyniasdešimt šešerių 
metų jos pasirodymas nebuvo toks įspūdingas. Hjumaso- 
no kometa pirmą kartą buvo pastebėta 1962 metais ir ma- 
tysime ją tik po trijų tūkstantmečių! 1957 metais išvydome 
Mrkoso kometą, manoma, kad ji pasirodo kas trylika tūks- 

tantmečių! Šios kometos paklūsta savo moralei. Jos nesto- 
viniuoja mūsų prieangyje kaulydamos antklodės, valgio 
ir spragsinčios ugnies kojoms sušilti. Laikas eina, ponios 
ir ponai. Tai, kuo tikime šiandien, rytoj bus nebemadinga. 
Tai, ką šloviname ir kam meldžiamės, ateities kartos at- 
mes. Ir mums teks su tuo susitaikyti. 

Paskui Zaratustra kreipėsi tiesiai į visuomenei atsto- 
vaujančius svečius: politikus, biurokratus, žinybų viršinin- 
kus, ūkio šulus, teisėjus ir tarėjus. Jis prasiskalavo gerklę 
šaltu vandeniu ir šelmiškai mirktelėjo suktukais pasidabi- 
nusiai moteriškei, kuri gaudydama orą įsikibo stalo kai- 
mynui į ranką, nes jos gerklėje buvo įstrigusi braškė. Oro 
temperatūra milžiniškame valgomajame pakilo, o gal tai 
buvo tik vaizduotės kūrinys? 


Zaratustra kalba Valstybei 
ir teismams 


AUKŠTOS PUŠIES viršūnę įsikoręs vyriškis mėto 

žemyn į skutus sudraskytas mokesčių deklaraci- 

jos anketas. Sunerimę geradariai jau paskambino 
į psichiatrijos ligoninę. Prireiks raminamųjų vaistų, gal net 
tramdomųjų marškinių, kad nesubyrėtų iki švytėjimo nu- 
svidintos dekoracijos. 

Politrukai, smulkmenologai?, ministrai! 

Nūdienos mokslas šlovinamas kaip civilizacijos še- 
devras, o jo įrankis vadinamas klasifikacija. Norint suvokti 
visatą, reikia ją sumažinti, o mažinant privalu klasifikuoti. 
Taigi mes viską klasifikuojame ir kategorizuojame iki men- 
kiausių sudėtinių dalelių: augalus, mineralus, metalus, gy- 
vūnų rūšis, anatomiškai skaidome kūną. Tačiau klasifikuo- 
ti Žmones pagal tautą, rasę, kastą arba klasę - politiškai 
nekorektiška. Visi mes verti vienodai. Kaip tinkami dėl tik- 
rojo mokslo į skyrelius sudėliojame augalus ir gyvūnus, 
tačiau jei tas pat daroma su Žmonėmis — esame naciai. 

6 Knappologi - švedų kalbos žodis, kurį sukūrė švedų rašytojas Au- 


gustas Strindbergas. Pirmą sykį šį žodį jis pavartojo novelėje „Laimingųjų 


sala“. R 


Mes iškeliame save virš kitų rūšių kaip tikri nacistai ir kuo 
garsiausiai skalambijame apie vienalytę masę, makaronų 
lėkštę, turinčią aklai paklusti autoritetams - tai ta pati filo- 
sofija, kuriai meldžiasi solidarusis socializmas, skiriasi tik 
žodžiai ir šūkiai. Nacizmas siekia priversti tautą vergauti 
vadovaujant stipriam lyderiui, o socializmas siekia pada- 
ryti tą patį vadovaujant stipriai valstybei. Moneta turi dvi 
puses, tačiau jos vertė nuo to nesikeičia. 

Gyvūnų rūšį homo sapiens klasifikuojantys asmenys 
patys klasifikuojami kaip rasistai, o su rasizmu kovojan- 
čios kairiosios ideologijos nori, kad visi būtų vienodai ver- 
ti, tačiau priskiria homo sapiens skirtingoms klasėms - 
socializmas ir komunizmas be klasių kovos būtų bepras- 
mis. Žiniasklaidoje tarpstančio feminizmo laikysena lygiai 
tokia pati; šiuolaikinio moters idealo neatitinkančios mo- 
terys paskelbiamos nevertelėmis ir dergiantis atribojamos 
nuo visų kitų. 

Ką mums tai byloja? 

Ar feminizmas nacistinis? Ar apskritai įmanoma at- 
skirti vieną doktriną nuo kitos? Ar radikalu būti konser- 
vatyviam, o gal konservatyvu būti radikaliam? Žodžiai, 
žodžiai, žodžiai! 

Kapitalizmas ir socializmas žengia koja kojon. Savo 
pasitikėjimu atsiduodami politikams, mes atsisakome ga- 
lios. Tuomet džiūgauja socializmas. Džiūgauja ir kapita- 
lizmas, nes turime jaustis priklausomi, kad pirktumėme 


kapitalizmo siūlomą prekių ir paslaugų perteklių. Šitaip, 

pavyzdžiui, tokia šalis kaip Švedija yra į demokratiją įvilk- 
tų diktatorių ir aštriaalkūnių prasimušėlių rojus, nes Šve- 
dijos Žemėje socializmas ir kapitalizmas tradiciškai glam- 
žosi. Švedai taip pat yra viena labiausiai sergančių tautų 
pasaulyje. Nors apie švedų gerovę plačiai žinoma, o jų 
tikėjimas cheminiais paliatyvais vergiškas, Žmonės čia 
šliaužioja keliais prislėgti pareigos, nusivylimo ir visokiau- 
sių negalių. Kuo daugiau skiepų vaikams išverčiama į rin- 
ką, tuo ligotesni vaikai, kuo daugiau įstatymų ir taisyklių 
prikaukšima, tuo nuožmesnė visuomenė. Kuo ligotesni 
vaikai ir nuožmesnė visuomenė, tuo daugiau valdžios ati- 
tenka Valstybei ir Kapitalui. 

Pralinksmėjau atsivertęs sinonimų žodyną, norėda- 
mas išsiaiškinti žodžio civilizuoti reikšmę. Juodu ant balto 
parašyta, kad civilizuoti reiškia „aptvarkyti, humanizuoti, 
sukultūrinti ir reglamentuoti visuomeninius santykius“. 
Skamba kiek fašistiškai, nemanote? Ir dar, mes vargu ar 
tebežinome, ką reiškia žodis fašizmas, juk jis gali reikšti 
tą patį, ką ir solidarumas. 

Reglamentuoti visuomeninius santykius, tai yra per- 
lydyti Žmogų į tokį, koks jis nėra, arba primesti jam įsta- 
tymus ir taisykles, kuriuos jis ir pats turbūt suvoktų esant 
teisingus, jeigu jie nebūtų primesti. 

Su augalais ir gyvūnais mes elgiamės hitleriškai ir dar 
tikimės palaimingos būties. O kai būtis, nepaisant visų pa- 
stangų, vis tiek neatrodo gera, prisigrūdame į save visą 

krūvą nuskausminamųjų, regėdami, kaip vaistų pramonės 

akcininkai kraunasi turtus iš mūsų priklausomybės. Moka- 
me mokesčius, kad, jei įmanoma, pataisytume būtį, ir kaip 
padėką gauname marinančias riebias pašalpas. Užuot 
decentralizavę valdžią, balsuojame už centralizuotą „tau- 
tos išrinktųjų“ mąstyseną tol, kol paskutinysis įtakos kris- 
las atsiduria pasaulio galingųjų rankose. Tokios mintys 
apie pasaulinę valdžią žavėjo ir Hitlerį. Sakau jums - lai 
civilizacija pasidaro charakirį ir regi iš maitos užgimstantį 
aukso amžių. Paverskite nuodus vaistais. 

Nutiko tai, kas turėjo nutikti. Zaratustrą už girtavimą 
ir tvarkos pažeidimą susėmė specialiosios policijos pajė- 
gos ir įmetė į girtuoklių kamerą. 6.00 ryto, po kelių valan- 
dų ramaus miego ant kieto čiužinio, kai kitus plačiagerk- 
lius išleido iš kamerų kaip apdujusias ir šiek tiek susisar- 
matijusias vištas, Zaratustrą perkėlė į kabinetą antrame 
aukšte. 

Komisaras buvo žvitrus ponas, metro devyniasde- 
šimties, be batų, su šinjonu ant pakaušio, mėlynių spal- 
vos lūpomis, pasijudinantis tik nuaidėjus šūviui. Jis ne- 
dramatizuodamas informavo objektą, kad šis stos prieš 
teismą, kaltinamas valkatavimu ir nesantaikos kurstymu. 
Iki bylos svarstymo apylinkės teisme jo laukė neoficiali 

apklausa. Pageidavimą pareiškė aukštesnioji instancija. 

Visos su apklausa susijusios aplinkybės bus įslaptintos, 
kad objektas būtų apsaugotas. 

— Comme-il-faut, — pasakė komisaras, turėdamas 
galvoje, kad ypatingo rūpesčio tikėtis neverta. 

Apklausa buvo privaloma ir turėjo vykti izoliuotame 
bunkeryje, o jai vadovausianti taryba, kurią sudaro social- 
demokratų partijos, valstybinės bažnyčios, ūkio bei Mote- 
rų ir vyrų lygių galimybių departamento atstovai. 

Zaratustra požeminiu tuneliu buvo nuvestas į proceso 
vietą. Kelionės metu jis buvo su antrankiais, tačiau pro- 
cesijai įžengus į patalpą ir kažkam uždegus lempą, juos 
nuėmė. 


Apklausa 


ADINATE SAVE Zaratustra, ar ne? 

V: Toks mano vardas. 

— Betjūs neturite asmens tapatybės dokumen- 
tų ir atsisakote pasakyti asmens kodą? 

— Aš esu asmens tapatybės dokumentas, o asmens 
kodo neturiu. 

— Visi turi asmens kodą! 

— Aš - ne. 

— Jūs stosite prieš teismą už valkatavimą ir nesantai- 
kos kurstymą, taip? 

— Taip sakoma. 

— Jus apie tai informavo? 

— Aš klausau tik mane dominančios informacijos. 

— Mūsų dokumentai rodo, kad esate informuotas. 

— Tada gerai. 

— Ši apklausa neformali, o jos rezultatai bus įslaptinti. 
Mano vardas X, esu tarybos pirmininkas. Man iš kairės 
sėdi socialdemokratų atstovas, didžiai nusipelnęs Y. Šalia 
Y, kairiajame krašte, sėdi O iš Moterų ir vyrų lygių gali- 
mybių departamento. Mano dešinėje sėdi valstybės ūkio 

atstovas W, o W iš dešinės — bažnyčios įgaliotinis, vysku- 
pas U. Tarybos nariai gali laisvai užduoti klausimus, ne- 
paisydami nei vidinės hierarchijos, nei eiliškumo. Objek- 
tas, atleiskite, Žmogus, besivadinantis Zaratustra, privalo 
atsakyti, kai į jį kreipiamasi. Ką gi, pradėkime. 
— Kokios jūs tautybės? 
— Aš neturiu tautybės. 
— Kuo vardu jūsų tėvai? 
— Mano tėvai mirę. 
— Ar tikite į Dievą? 
— Tikiu, kad yra dieviškosios galios. Bažnyčios die- 
vas? Ne. 
— Ar tikite į Šėtoną? 
— Lygiai tiek, kiek ir Dievu. 
— Argi ne jūs skelbiate Šėtono žodį gatvėse ir aikš- 
tėse? 
— Aš — ne pamokslininkas. 
— Ar priklausote kokiai nors sektai? 
— Ne, skirtingai nei jūs, esu nepriklausomas. 
— Turite galvoje, kad mes... 
— Argi neakivaizdu, kad esate vadinamosios sektos 
pasiuntiniai ? 
— Esame garbingi valstybinės bažnyčios, socialde- 
mokratų partijos ir valstybės ūkio atstovai! 
— Tuomet sutarėme! 
— Atžarybėmis nieko nepasieksite! 
— O jūs pasieksite? 

— Laikote save anarchistu? 

— Ne, tačiau lenkiuosi savarankiškam individui. 

— Kas jums yra išmintis? 

— Žinių priešingybė. 

— O kas tada yra žinios? 

— Išminties priešingybė. 

— Ką manote apie feminizmą? 

— Nieko nemanau, kaip ir apie homoseksualumą, Ii- 
baniečius arba bulvių košę. 

— Kokiam politiniam atspalviui teikiate pirmenybę? 

— Politikos pagal atspalvius neskirstau. 

— Tikite puikybe? 

— Jau geriau puikybė negu nuopuolis. 

— Kokiai kategorijai priskirtumėte antžmogį? 

— Kategorijai? 

— Kas jis? 

— Jis pats. 

— Ką tai reiškia? 

— Kad jis yra tas, kas yra, o ne tas, kuo išmoko būti. 

— Ar jis gali būti grupės narys? 

— Tai priklauso nuo jo temperamento ir noro. 

— Tai jo negalima priskirti jokiai kategorijai? 

— O kam to reikia? 

— Ką manote apie rasizmą? 

— Nieko nemanau. Jeigu jums būtinos klasės, porū- 
šiai ir rasės, tai jūsų pasirinkimas. 

— Mums nebūtinos. 

— Visgi jūs klasifikuojate augalus, gyvūnus, mineralus 
ir metalus. 

— Bet ne Žmones. 

— Tikrai? 

— Tai jūs prabilote apie antžmogius. 

— Kad jūs suprastumėt, kokia yra jų priešybė. 

— Kokia jūsų nuomonė apie transplantavimą? 

— O kokia jūsų nuomonė apie Žmonių perteklių? 

— Jūs neigiate medicinos mokslus? 

— Kurį iš jų? 

— Mūsų žiniomis yra tik vienas. 

— Tuomet jūs kalbate apie monopolį, neišmanymą ir 
puikybę. 

— Jūs neigiate klinikinį mokslą? 

— Klinikinį mokslą paneigia jo paties statistika. Deja, ir 
statistika interpretuojama klinikiškai. 

— Jūs nacistas? 

— Nesu nei nacionalistas, nei socialistas, vadinasi, ne- 
su ir nacistas. 

— Bjauritės Žmonėmis? 

— Aš myliu Žmones, laikydamasis moto, kad viskas 
yra meilė. Taip pat žiūrėkite mano atsakymus į klausimus 
apie feminizmą ir rasizmą. 

— Ar mes esame aukščiau už gyvūnus? 

— Tik jei esame Žemiau už gyvūnus. 

— Ar akmuo turi dvasią? 

— Be jokios abejonės. 

— Tai akmuo gyvas? 

— Jis mainosi. 

— Pats savaime? 

— Sąveikaudamas su kitais gamtos reiškiniais. 

— Tai jūs tikite sąveika! 

— Aš tikiu viskuo. 

— Vis dėlto jūs atmetate bendruomenę? 

— Aš turiu tikėti tuo, ką atmetu, ir atmesti tai, kuo tikiu, — 
tik tada išryškėja niuansai. Geriausiai sąveikauja priešy- 

bės. Be grupuočių nebus ir nepriklausomybės. 

— Ar galėtumėte žudyti dėl savo įsitikinimų ? 

— Galėčiau žudyti dėl išlikimo. 

— Bet kam žudyti dėl išlikimo, jeigu, kaip sakėte, vis 
tiek esame amžini, jeigu mMmainomės ir atgimstame, tarsi 
visi būtume kaip Jėzus, kodėl? 

— Beviltiškoje padėtyje nugali instinktai. 

— Ar tai gerai? 

— Nei gerai, nei blogai. 

— Esate bambeklis? 

— Tikiu dvasinėmis reformomis, tačiau susiduriu su 
stagnacija. Turiu demokratinę teisę išreikšti vieną arba ke- 

mano kritika pagrįsta. 

— Jūsų kritika yra nevisavertė, o jos pagrindas - men- 
ki protiniai gabumai. O tai daro jus bambekliu. 

— Kaip apibendrintumėte savo kvazifilosofiją'? 

— Kurčnebyliams aš jokių apibendrinimų nedarau. 

— Bet ar nuo to laiko, kai pasirodėte mūsų mieste, 
nuolat nekalbėjote kurčnebyliams? 

— Jeigu nebuvau išgirstas, kodėl tada mane kaltina 
nesantaikos kurstymu? 

— Ar tikite demokratija? 

— Aš niekuo netikiu. 

— Ir dėl to tikite viskuo? Išpažindamas šitokią „filoso- 
fiją“ jūs niekada nebūsite imlus racionaliems argumen- 
tams. 

— Tądien, kai išgirsiu racionalų argumentą, prižadu bū- 
ti imlus. 

— Ar jūs homoseksualus? 

— Esu turėjęs seksualinių santykių su vyrais. 

— Ar sanguliaujate su moterimis? 

— Neužsiimu niekuo, nei sanguliavimu, nei labdara, 
bet taip, esu miegojęs su daugybe moterų. 

— Ar sanguliaujate... Ar esate turėjęs lytinių santykių 
su gyvūnais? 

— Taip. 

— Jūs žinote, kad iki 1876 metų už Zoofiliją buvo bau- 
džiama mirtimi? Turėtumėte būti dėkingas, kad nūnai esa- 
me gailestingesni. 

— Aš kalbu ne apie zoofiliją. 

— Kergimasis su kitomis rūšimis yra zoofilija. 

— Aš kalbu apie žmones. Moterys, su kuriomis „ker- 
giausi“ buvo gyvūnai. 

— Jūs pedofilas'? 

— Ne. 

— Nekrofilas? 

— Esu kartą pabučiavęs lavoną į lūpas. 

— Atsisveikindamas'? 

— Iš smalsumo. 

— Ir ką pajutote? 

— Buvo tas pats, kas bučiuoti šaltą žemėje gulėjusį 
kirminą. 

— Jus tai sujaudino? 

— Ne. 

— Koks jūsų adresas? 

— Aš esu adresas. 

— Tai pripažįstate esąs benamis? 

— Ne. 

— Kiek bus 2 + 2? 

— Paprasto atsakymo į šį klausimą nėra. 

— Ar lankėte mokyklą? 

— Būdamas vaikas lankiau, paskui Žengiau į gyvenimą. 

— Jeigu turite du apelsinus ir nusiperkate dar du, kiek 
iš viso apelsinų turite? 

— Čia kaip pažiūrėsi. 

— Ne, ne kaip pažiūrėsi! Turite keturis! 

— Nemanau, kad čia ir dabar pasistūmėsime toliau. 
Kaip pirmininkas skelbiu apklausą baigtą. Zaratustra bus 
perkeltas į atvirą koloniją, kurioje kalės iki teismo. 

Iš įkalinimo įstaigos ištrūkti sunku nebuvo. Padėjo ki- 
tas suimtasis, vaikis iš priemiesčio, kurio palaikis „Saab“ 
automobilis stojus lapkričio sutemoms užparpė ant žvyr- 
kelio miesto pariby. 

— Geros kloties, - tarė vaikis. 

— Ir tau, - atsakė Zaratustra, išlipo iš kledaro, pasista- 
tė apykaklę ir nužingsniavo. 

Įslaptintas protokolas nutekėjo žiniasklaidai, prieš 
kurstytoją buvo sutelktos visos jėgos. Prie nuomonės 
formavimo prisidėjo žiniasklaida, bažnyčia, vyriausybė, 
valstybės ūkio institucijos ir tarptautinė vėžio tyrimų agen- 
tūra. Anot vieno labiausiai nenustygstančių vakarinių lai- 
kraščių, „tokį provokatorių reikėtų pakarti žemyn galva už 
kiaušų “. 

Zaratustrai jo sėklidės buvo motais, tačiau daug la- 
biau jį vargino dėmesys. Prieš susirasdamas pasaulyje 
kampą, jis dar turėjo šį bei tą pasakyti. 

Jam teko pereiti ne vieną lauką, kol pasiekė vaikio 
apibūdintą vietą. Trečią dieną jis priėjo kaimą, o pietinia- 
me kaimo pakraštyje rado ko ieškojęs — keturis atšlaitėje 

stovinčius namus. Atrodė, visur tvyro ramybė, tačiau vie- 
name rūsyje buvo rezgami griaunamieji planai. Zaratus- 
tra pasibeldė, prisistatė ir buvo įleistas. 


Zaratustra kalba anarchistams 


būt ir tas, ir anas. Mano kraujas verda kaip 

sjukso genties indėnų, mano kaktos linkis 
— Akunda tautos tūkstantmečio palikuonių veldinys. Aš 
esu fellah', įžiebiu thawra“ ir šoku zar“. 1904 metais vie- 
nas mokslininkas nustatė, kad erdvėje esama jonizuoto 
kalcio. Argi iki 1904 metų jonizuoto kalcio erdvėje ne- 
buvo? 

Ar žinote, kad tikrasis apačių pavadinimas yra n'de? 
Gentys gyveno klajodamos, iš pradžių taikoje su ispa- 
nais, 0 vėliau jų pavergtos. Laikinos indėnų stovyklavie- 
tės buvo statomos apskritimais. Prisiminkite, jog ir dzen- 
budistai apskritimą laiko Žmogaus ir gyvybinės energijos 
vienovės simboliu. 

Prerijų prekeivių gentis vadinosi inuna-ina, geriau Ži- 
noma arapahos - perkančiųjų arba mainančiųjų — vardu. 
Šajenai juos vadino Debesų žmonėmis. Moterų žudikas, 
generolas Džordžas Armstrongas Kasteris tapo legenda, 


N EŽINAU, KAS ESU - gyvūnas ar dievas. Gal- 


7 Fellah - arab. piemuo. 
8 Thawra - arab. revoliucija, neramumai, suirutė. 
9 Zar - pagoniškas religinis ritualas, kilęs iš Etiopijos. 

o sjukso genties vadas Sėdintis Jautis buvo priverstas 
bėgti į Kanadą. 

Nsefas, Akunda tautos vadas Zambijoje, kartą papa- 
sakojo, kaip taupyti laiką nieko neveikiant. Įsivaizduokite — 
nieko neveikti ir tuo pat metu taupyti laiką. Ar mes bent 
prisimename, kaip tai daroma? 

Ten, kur XIV amžiuje trims ketvirtadaliams Florencijos 
gyventojų išmirus nuo maro buvo pastatyta Or San Mi- 
chele, anksčiau buvo turgavietė ir keletas grūdų sandėlių, 
sudegusių paskutiniame XIII amžiaus dešimtmetyje. Baž- 
nyčia stovi ant skliautuotų turgavietės pasažų. 
skliautai ir kone Žemę siekiantys arkų kampai alsuoja rim- 
timi ir meditacija. Aš sutikau vienuolius, supratau jų aske- 
tizmą, pritariau jų paprastumo ilgesiui, tačiau suabejojau 
suvaržymais. 

Regėjau laisvamanį, piktnaudžiaujantį maistu, gėri- 
mais, menu, seksu, saule, maudynėmis, šokiais ir dai- 
nomis. Mačiau jį, valgantį pagelli o fragolino ir nardinantį 
sielą į soupe au pistou. Pamirkyk duoną į ribollita ir iš- 
liek sėklą ant Or San Michele istorijos. Teigiu laisvamanį 
esant vienuolio priešybe, todėl jie — broliai, pagimdyti tų 
pačių įsčių. 

Žanas Fransua Šampoljonas buvo pirmasis, per visą 
tūkstantmetį sugebėjęs iššifruoti senovės egiptiečių raš- 

tą. Egipto Žyniai skusdavosi nuo kūno plaukus, kad stotų 
prieš dievus švarūs. To paties krašto gydytojai meldėsi 

mumijoms ir gamindavo vaistą, galėjusį išgydyti visas 
Žmogaus ligas. 

Pasidarykite aukso ir sužlugdykite pasaulio ekono- 
miką! Lai auksas simbolizuoja išmintį, svarbiausią ant- 
Žmogio avanpostą. Gelbėkite ne pasaulį, o save. Tik taip 
išgelbėsite pasaulį. 

Vaikas yra nuoširdžiausias anarchistas. Kad vaikas 
pritaptų baldais apstatytame kambaryje, mes jį pažabo- 
jame, kaip kadaise pažabojo mus pačius. Ką tai byloja? 
Arba tai, kad vaikai yra vargas, arba tai, kad apstatyti 
kambariai yra nenatūralūs. Kieno mes pusėje - ar kam- 
bario su baldais, ar vaiko? 

Tikroji anarchija yra jautri. Pasitikėkite ir nereikės lai- 
dyti akmenų. Suprantu jūsų neviltį ir prijaučiu jūsų maiš- 
tui, tačiau piktnaudžiaudami smurtu tapsite rajūnu, naiki- 
nančiu savo paties organus, kad nebejaustų meilės alkio. 
Drąsa yra regėti pasaulį tokį, koks jis yra. Svarbiausias 
veiksmas yra pažinti save. Ar kada matėte be reikalo ko- 
vojantį liūtą? Ar girdėjote apie kovą vapantį kūdikį? Kova 
užgniaužia valią. Bet kokio kovoje įgyvendinto siekio po- 
veikis yra priešingas tam siekiui. Tik atsisakę kontrolės 
tampame ratilais vandens paviršiuje. 

Esame nemirtingi, energijų virsmas, tačiau ne dau- 
giau kaip visatos dėlionės gabalėlis — tarsi jis nebūtų 
svarbus, tas gabalėlis! Jeigu vaikas prarytų dėlionės ga- 
balėlį, jis užspringtų ir numirtų. Tai atsakykite - argi dėlio- 
nės gabalėlis nėra svarbiausias pasaulyje“? 

Ar išdrįsime patikėti, kad esame unikalūs, bet tuo pat 
metu ir visumos dalys, ar mus užklups viso to, ką išmo- 
kome, banga, užlies ir partrenks mūsų didybę ant že- 
mės? 

Ketvirtame praėjusio amžiaus dešimtmetyje astrono- 
mai tarpžvaigždinėje terpėje aptiko spektro linijas iš įpras- 
tų molekulių ir anglies hidrido bei cianogeno jonų. Ar pa- 
galiau pavyko užčiuopti gyvosios materijos ištakas? O gal 
pirmiausia reikėtų pažvelgti į savo širdį? 

Gyvenimas yra paprastas. Tam, kuris meluoja, atly- 
ginama melu. Kalbantis tiesą susiduria tik su tiesa. Tas, 
kuris manipuliuodamas prasiskina sau kelią, prisidengęs 
apsimestine užuojauta ir padiktuotu solidarumu, yra nuo- 
lat išduodamas, su juo elgiamasi neteisingai. 

Mes pritariame heliocentrinei pasaulio sampratai. Aš 
kaip tikras mulkis tikiu, kad kiekvienas padaras yra taurios 
prigimties. Jis pagal temperamentą gali būti dominuojan- 
tis arba paklūstantis ir su lytimi tai neturi nieko bendra. 
Jis gali laisvai judėti tarp „kraštutinumų“ ir mėgautis savo 
vaidmeniu, kurį pasirinko prieš užgimdamas. Gyvenimas, 
kaip mes jį suprantame, yra teatras. Tik nepriimkite to per 
daug rimtai. 

Sobeknofrurė yra Hačepsutos ir Tvosrės sesuo. Šios 
trys senovės moterys vadovavo Egipto matriarchatui Vi- 
duriniosios ir Naujosios Egipto karalysčių laikais. Jos buvo 
faraonės ir puošė būtį vyrų vergų haremu. Vergai pasirin- 
ko savo vaidmenis dar prieš gimdami. 

Graikų ortodoksų Atoso vienuolių respubliką sudaro 
dvidešimt viduramžių vienuolynų, įsikūrusių kalnuotame 
Chalkidikės pusiasalio kyšulyje. Ten įleidžiami tik vyrai ir 
gyvūnų patinai. Vištoms padaryta išimtis. 

Viename Saragosos teatre susitinka Turbjornas Sef- 
vė ir Lucientesas Franciskas de Goja, kad susirungtų 
ir išsiaiškintų, kuris iš jų labiau dievina moteris. Visa tai 
vyksta, nepaisant to, kad Sefvės tėvynėje profesionalus 
boksas ir grožis yra uždrausti. 

Aš esu žaibo šauklys, iš debesies krintantis lašas, 
esu žaibas, srove nutvilkantis žvėrį. Nerimą, kurį regiu ju- 
myse, regiu ir savyje. Kritikuodamas jus, apibūdinu save. 
Vargas, kurį matau, yra manojo vargo dalis. Aš tai pasirin- 
kau ir užsitarnavau. 

Regėjau medį su aukso, sidabro, plieno ir geležies 
šakomis. Angies nuodų skonis grynina kraują. Aš esu 
banshee'0. Jūs negalite manęs išvysti, tik jaučiate mano 
kvėpavimą. Aš statau savo stovyklavietę ratu, o mano 
laiko supratimas — kaip dvimečio. Aš apleidau kalną, bet 
atradau rojų. 

Kai Zaratustra paleido į griovį jam į pirštą įkandusį 


pelėną, šis buvo gyvas. Iš kuprinės jis išsitraukė indelį 


10 Banshee - airių mitinė būtybė, moteris, kito pasaulio pasiuntinė, 
kurios pasirodymas dažniausiai lemia mirtį. 

su ledum palustreV!, iškratė penkias piliules ir pasikišo 
po liežuviu, kad išvengtų stabligės. Lietų pakeitė sniegas, 
snaigės svidino odą, tačiau vėjas nurimo, o link jūros ve- 
dantis kelias buvo tuščias ir masinantis. Kalviukai ir juo- 
dieji strazdai tebelankė apšarmojusias pievas, iš migloje 
paskendusių masyvų sklido sirenos garsai, o komos iš- 
tiktos gyvatės gulėjo po paskutiniais rudens lapais. Per- 
sikreipę medžių kamienai ir surūdiję arklai buvo matyti 
abiejose kelio pusėse kaip alėjoje. Visur viešpatavo tyla. 

Septintasis Zaratustrų giminės antžmogis nešėsi su 
savimi Okso upės pakrantės kvapus. Pramotės Dugda- 
vos pienas apraizgė jo griaučius it tvirti diržai. Lipdamas į 
laivą, nuplukdysiantį jį į šiltuosius kraštus, Zaratustra pa- 
naikino Orfėjaus prakeiksmą. Atgal jis taip ir neatsigręžė. 


11 Ledum palustre - pelkinio gailio lotyniškas pavadinimas. Čia - ho- 
meopatinis vaistas iš pelkiniu aailiu. 

Su augalais ir gyvūnais mes elgiamės hitleriškai ir dar tiki- 
mės palaimingos būties. O kai būtis, nepaisant visų pastangų, 
vis tiek neatrodo gera, prisigrūdame į save visą krūvą nu- 
skausminamųjų, regėdami, kaip vaistų pramonės akcininkai 
kraunasi turtus iš mūsų priklausomybės. Mokame mokes- 
čius, kad, jei įmanoma, pataisytumėme būtį, ir kaip padėką 
gauname marinančias riebias pašalpas. Užuot decentraliza- 
vę valdžią, balsuojame už centralizuotą „tautos išrinktųjų“ 
mąstyseną tol, kol paskutinysis įtakos krislas atsiduria 
pasaulio galingųjų rankose. Tokios mintys apie pasaulinę 
valdžią žavėjo ir Hitlerį. Sakau jums - lai civilizacija pasidaro 
charakirį ir regi iš maitos užgimstantį aukso amžių. Pavers 
kite nuodus vaistais. [-..] 


Priešybės palaiko būvį. Užgesus saulei pradings diena, o 
mes blaškysimės amžinoje naktyje, kol ši virs niekiu. Tas, 
kas niekada nebuvo alkanas, nežino, kas yra sotumo jaus- 
mas. Tas, kas niekada nesirgo, nežino, ką reiškia sveikata. 
Aš regiu dviejų rūšių egoizmą: tyrą ir drumstą. Tyrasis 
egoizmas yra didžiausia empatija. Stipriausia bendrystė 
yra gebėjimas būti vienam. 

Tas, kas skiriasi nuo kitų, yra gyvas. Nesvarbu, kad jūs 
turite daugiau pinigų už mane, kad turite žemės, o aš 
nuomoju pašiūrę, kad užimate aukštus postus, kol aš ver- 
gauju medkirčiu. Nei pinigų, nei žemės, nei titulų į kapus 
nenusineši. Dūlumas, tuštybė, mėšlungis! 


Stefan Whilde. Zaratustra kalba makaronams 


„Zaratustra kalba makaronams“ - tai sarkastiškas filosofinis himnas, kan- 
džiai parodijuojantis ne tik Friedricho Nietzsche's „Štai taip Zaratustra 
kalbėjo“, bet ir kitus didžius mąstytojų veikalus. Jame pasakojama apie šiuo- 
laikinį Zaratustrą, nusileidžiantį nuo kalnų su buteliu vyno, kad prabiltų 
tiesos žodžiais į civilizacijos atbukintus ir suvienodintus statistinius viene- 
tus. 


Naujasis Zaratustra prabyla - ir iš įprasto pasaulio, kurį pažįstame, nelieka 

akmens ant akmens. Kliūva visiems — mokslininkams, kunigams, studentams, 
anarchistams, socialdemokratams, feministėms, lyčių lygybės šalininkams, 
valstybininkams, menininkams, moralistams, kapitalitams ir kitiems bestu- 

buriams. Vis dėlto socialinė Stefano Whilde's kritika nukreipta visų pirma į 

galios institucijas, pavertusias eilinius žmones beforme mase, primenančia 

ant stalo išverstą virtų makaronų lėkštę. 


Mums - glitiems vienodiems makaronams — individualizmo čempionas 
S.Whilde atkakliai kartoja, kad esame unikalūs ir nepakartojami. „Kiekvie- 
nas individas gimsta su sava morale, sava etika ir pats sau yra įstatymų 
leidėjas. Leiskite jam gyventi klausant širdies, ir jis darys stebuklus“, — štai 
svarbiausias naujojo Malmės pranašo priesakas. 


X 


